Bas Dinaiki Air Sehingga Ke Tingkat Atas, Pemuda Ini Kongsi Detik Cemas Sewaktu Kejadian

Sejak beberapa hari yang lalu, negara kita dikejutkan dengan berita banjir yang melanda beberapa negeri termasuk di Pahang dan Johor.

Pelbagai perkongsian dan berita telah dilaporkan mengenai mangsa-mangsa banjir ini seperti sebahagian besar pengguna jalan raya yang terkandas selepas jalan yang dilalui mereka dinaiki air.

Jika sebelum ini kami ada berkongsi bagaimana penduduk sebuah kampung membantu mereka yang terkandas, perkongsian kali ini pula adalah daripada salah seorang mangsa yang melalui sendiri kejadian itu baru-baru ini.

Menurut perkongsian Faris Nordin di Twitter, bas yang dinaiki beliau itu terkandas dan dimasuki air sewaktu dalam perjalanan pulang ke Kuala Lumpur dari Kelantan.

I’ve shared my story on Instagram and thought maybe I should share my experience of…

Bas Ekspress Tersekat Dalam Banjir here on Twitter ✨#Thread pic.twitter.com/OwmJARMfnE

— IntanPayung (@farysnordyn) January 5, 2021

“Bas kami pada mulanya berjaya melepasi jalan pertama yang dinaiki air tetapi sekali lagi kami berhadapan dengan jalan kedua yang dinaiki.

“Keadaan ini memaksa pemandu bas menggunakan jalan alternatif di mana mereka membuat pusingan-U.

“Dengan keyakinan seperti mana kami berjaya mengharungi jalan pertama mereka kemudiannya memutuskan untuk sekali lagi mengharunginya.

“Tadaaa! Kami kini tiba-tiba terapung,” kongsinya dalam untaian berkenaan.

Sejurus selepas kejadian ‘terapung’ itu, pemandu bas menurutnya mencuba untuk menghidupkan kembali enjin namun ianya menjadi lebih teruk apabila lampu dan pendingin hawa mula terpadam.

Tidak cukup dengan keadaan yang tiba-tiba berubah secara drastik itu, bas mereka di bahagian bawah selepas itu mula dinaiki air.

Keadaan itu sekaligus memaksa penumpang yang berada di bahagian bawah bas dua tingkat itu naik ke bahagian tempat duduk di sebelah atas.

Nasib bagaimanapun menyebelahi mereka apabila pihak bomba menurutnya berada di kawasan berdekatan dan hadir untuk menyelamatkan mereka dengan segera.

Tambahnya, kira-kira seramai 42 penumpang yang terkandas di dalam bas tersebut berjaya diselamatkan melalui pintu kecemasan yang berada di tingkat kedua bas.

Selepas diselamatkan bomba, kesemua penumpang bas itu kemudiannya ditempatkan di sebuah masjid yang dijadikan pusat pemindahan sementara di Kampung Jeram Besu.

“Kami sangat beruntung kerana pihak Bomba muncul dengan pantas untuk menyelamatkan kami.

“Mereka telah berada di kawasan yang berdekatan dan alhamdulillah kami sangat beruntung apabila bas tersebut terkandas berhampiran dengan masjid kerana kami mempunyai tempat untuk berteduh,” luah beliau.

Sebaik berada di pusat pemindahan berkenaan, beliau menceritakan bagaimana penduduk kampung membantu mereka bermula dengan makanan dan pakaian sehinggalah usaha yang dilakukan untuk menghidupkan kembali bas berkenaan agar mereka dapat meneruskan perjalanan.

Bukan setakat itu, mengetahui penumpang bagi bas tersebut bakal berangkat pulang, mereka sekali lagi telah membantu membekalkan makanan sebagai santapan dalam perjalanan pulang.

Thank you Makcik Melor and the team for the food, kindness and hospitality ✨ Such kind hearts we have here 💕 pic.twitter.com/fPitOUofbC

Selepas berhenti dan terkandas di kampung berkenaan, perjalanan mereka akhirnya diteruskan di mana pihak pengurusan bas telah menyediakan bas ganti untuk digunakan mereka selepas bas yang dinaiki air tadi telah rosak.

Sekali lagi, penduduk kampung di sana menurut beliau membantu mereka dengan menyediakan makanan sebelum mereka beransur pulang dan meneruskan kembali perjalanan yang tertangguh sebelum ini.

Bercerita kepada The Vocket, walaupun keadaan ketika ini tidak berpihak pada diri beliau, namun beliau sentiasa bersangka baik dengan ujian Allah dan sentiasa fikir bahawa semua yang terjadi ada hikmahnya dan kita tak tahu apa yang Allah sudah bekalkan untuk diri kita.

“Dia Maha Mengetahui jadi kita kena sentiasa sabar dan fikir secara rasional walaupun kedua-duanya memang mencabar untuk kita praktikkan terutama sekali masa musibah.

“Jadi kena sentiasa positif, insyAllah benda baik akan datang. Kalau kita sentiasa panik, apa je yang kita akan dapat?,” kongsi beliau.

Malah beliau menjelaskan untuk tidak bersikap pentingkan diri dan sentiasa berbuat baik pada semua orang tidak kira agama, bangsa dan darjat orang itu.

“Hidup ini ibarat roda, kita tak tahu bila kita memerlukan bantuan orang lain. Saya bercakap ini dari segi pengalaman saya sebab ada orang yang kena musibah lagi teruk dari kita.

“Sebab itu saya tidak boleh mengeluh, setakat rosak baju dengan hairdryer je. Ada orang yang rumah dan barang-barang dalam nya dah rosak. Jadi, kita sentiasa perlu bersyukur,” jelasnya sebelum mengakhiri perkongsiannya bersama kami.

Baca juga perkongsian kami yang terdahulu mengenai Permaisuri Agong yang turun padang membantu rakyat yang dilanda banjir. Baca pada pautan di bawah.

‘Nasib Baik Ada Hilux’ – Permaisuri Agong Kongsi Gambar Turun Padang Bantu Rakyat Dilanda Banjir

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir


Bas Ekspres Mewah Lengkap ‘Smoking Room’ Didakwa Langgar Undang-Undang Pengangkutan Awam

Tidak semua orang suka menggunakan kenderaan persendirian untuk melancong dan lebih memilih menggunakan pengangkutan awam. Banyak kriteria diambil kira sebelum membuat keputusan jenis pengangkutan awam yang mahu dinaiki.

Baru-baru ini tular perkhidmatan bas ekspres mewah baru, Alibaba Ekspres yang bakal beroperasi mulai 4 Mac 2022. Rekaan dalaman bas tersebut akan membuatkan anda berasa selesa dan berbaloi dengan harga yang dibayar.

Akan tetapi, ‘smoking room’ yang disediakan dalam bas ekspres tersebut menjadi bualan ramai. Hal tersebut telah disuarakan oleh Public Health Malaysia di Facebook milik mereka.

Menerusi perkongsian tersebut, Public Health Malaysia mempersoalkan bagaimana bilik untuk merokok boleh disediakan dalam bas. Menurutnya, hal ini jelas melanggar peraturan PPKHT 2004 yang telah mewartakan kenderaan awam sebagai tempat larangan merokok.

Pihak Public Health Malaysia juga menuntut penjelasan daripada Kementerian Pengangkutan Malaysia berhubung isu kerana pelik bagaimana kenderaan awam dibenarkan untuk beroperasi dengan bilik khas merokok.

Persoalan tersebut turut mendapat perhatian orang ramai dan rata-rata netizen memberikan pelbagai reaksi berhubung isu. Para netizen tidak bersetuju bilik khas merokok itu diwujudkan dan juga mengatakan ia berbahaya kepada pelanggan lain.

Tidak hanya itu, segelintir netizen turut berkongsi pengalaman mereka terdahulu apabila ada pemandu yang merokok dalam bas lalu menyebabkan rasa kurang selesa.

Akan tetapi, ada juga netizen tidak rasa ianya satu masalah mewujudkan bilik khas merokok kerana mungkin ‘target market’ syarikat bas tersebut hanyalah untuk mereka yang merokok.

Difahamkan, mengikut undang-undang Malaysia, tiada seorang pun dibenarkan menghisap rokok di dalam atau di atas mana-mana kereta api atau premis kereta api, kenderaan perkhidmatan awam atau kenderaan pelancongan.

Jika didapati melanggar peraturan tersebut maka anda boleh didenda tidak lebih RM10,000 atau dipenjara selama tempoh tidak melebihi 2 tahun atau kedua-duanya.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Didakwa Berkulat Dan Tidak Berkualiti, Lotus’s Tarik Balik Penjualan ‘Value Chicken Nugget’

‘Bimbang Makan Tuan’- Netizen Terkejut Keluarga Ini Bela Ular Sawa Bersaiz Gergasi

‘Dah Tahu Ke?’- Gadis Ini Kongsi Situasi Seram Berdepan Entiti Menyerupai Ibunya Buat Netizen Meremang


Bas Komuter Mewah Leap Bertujuan Untuk Mengubah Pengalaman Berulang Alik Ke Pejabat

Syarikat komuter baru di San Francisco sedang mencari peluang untuk mengubah lanskap pengangkutan awam dengan menawarkan servis bas mewah kepada mereka yang sanggup membayar lebih. Leap telah menggunakan sebuah bas bandar biasa dan menaik tarafkannya dengan pelbagai kemudahan yang memfokuskan kepada keselesaan dan produktiviti, termasuk tempat duduk yang dinaik taraf, tempat meletak laptop yang dilengkapi pengecas USB dan WiFi percuma. Leap juga bekerjasama dengan dengan pembekal makanan organik tempatan untuk membekalkan makanan sihat kepada mereka yang perlu skip sarapan. Tiket untuk satu perjalanan dijual pada harga $6 dan $5 sekiranya dibeli dalam kuantit yang banyak, yang mana mahal dua tiga kali ganda harga tiket bas bandar biasa tapi masih dalam bajet majoriti golongan profesional muda di San Francisco. Tiket boleh dibeli melalui app percuma Leap, yang mana memudahkan penumpang melihat status perjalanan, termasuk berapa tempat duduk yang masih ada pada setiap kenderaan dan juga masa ketibaan bas seterusnya.

LIKE dan FOLLOW Vocket di Facebook serta Instagram


Bas Lewat Tiba Sukarkan Pergerakan Petugas Dan Atlet Olimpik 2020

Sistem pengangkutan awam Jepun cukup dikenali sebagai sistem yang paling cekap di dunia. Lebih-lebih lagi perkhidmatan kereta api dan bas, tidak lambat sesaat dan tidak terawal sesaat.

Namun ekoran serangan pandemik COVID-19, telah menyebabkan Jepun selaku tuan rumah acara Olimpik pada tahun ini ‘tidak berjaya’ menyediakan perkhidmatan bas mengikut tempoh masa yang ditetapkan.

Memetik laporan Republic World, penganjur Olimpik Tokyo mengatakan bahawa terdapat masalah sistem pengangkutan atlet ke tempat mereka tepat pada waktunya. Mark Adams, jurucakap Jawatankuasa Olimpik Antarabangsa, mengakui ini adalah satu masalah yang sangat serius.

Menurut beliau, terdapat kira-kira 11,000 atlet yang mengambil bahagian dalam temasya pada tahun ini dan ada puluhan ribu media, penyiaran dan profesional lain dari seluruh dunia yang hadir untuk membuat liputan acara.

Kesemuanya perlu mematuhi peraturan kuarantin dan hanya dapat bergerak menggunakan pengangkutan yang diatur khas untuk berulang-alik antara pelbagai tempat atau antara hotel mereka untuk mengelakkan kemungkinan penularan virus COVID-19 dan menghadkan interaksi dengan penduduk tempatan.

Perkara ini disahkan sendiri oleh Jim Souhan, jurnalis Star Tribune yang menyatakan perkara yang sama di mana beliau dan rakannya terpaksa menunggu perkhidmatan bas yang diaturkan oleh penganjur dalam satu jangka masa agak lama.

Tambah beliau lagi, ini satu pengalaman ‘memeritkan’ yang beliau terpaksa hadapi sehinggalah tamat acara Olimpik ini nanti.

Tambah laporan Republic World lagi, pada hari Ahad lalu ada atlet yang terpaksa menaiki teksi ke tempat latihan mereka kerana bas yang disediakan oleh penganjur tiba lewat dari masa yang sepatutnya.

Jurucakap Tokyo 2020, Masa Takaya menyatakan memang pengangkutan yang disediakan mengalami beberapa masalah termasuk kelewatan dan bas sepatutnya sentiasa bersiap sedia untuk memenuhi permintaan seperti yang dirancang.

Dalam satu berita lain, Tokyo telah merancang untuk mengisytiharkan darurat dua minggu sebelum berlangsungnya Olimpik ekoran kes COVID-19 naik mendadak. Klik pautan di bawah untuk membaca.

2 Minggu Sebelum Olimpik, Jepun Rancang Isytihar Darurat Di Tokyo Akibat COVID-19

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

Formasi 1,824 Dron Buat Penonton Terpegun Ketika Majlis Pembukaan Olimpik 2020


Bas Mini Kembali Serikan Kuala Lumpur Selepas 21 Tahun Dihentikan

Bas mini merupakan antara satu pengangkutan awam yang menjadi pilihan ramai rakyat Malaysia satu ketika dahulu kerana merupakan pengangkutan paling murah ketika itu.

Kini, perkhidmatan bas mini akan membuat kemunculan semula di ibu negara mulai bulan depan selepas hampir 21 tahun dihentikan. Rapid KL akan mengadakan perkhidmatan bas mini percubaan dari hab Bukit Indah ke Ampang Point, menerusi Jalan Rasmi bermula dari 1 Sept hingga 29 Nov 2019.

Menurut Ketua Pegawai Eksekutif Rapid Bus Sdn Bhd, Muhammad Yazurin Sallij berkata bas mini itu, yang boleh membawa  31 penumpang di dalam setiap bas, akan beroperasi dengan kekerapan 15 minit (waktu puncak) dan 25 minit (luar waktu puncak) dari 5:30 pagi hingga 11:40 malam.

Perkhidmatan percubaan tersebut adalah untuk membolehkan Rapid Bus menguji kesesuaian penggunaan bas mini di kawasan kejiranan dengan jalan yang sempit selain mendapatkan gambaran sebenar pengalaman perjalanan penumpang menerusi maklum balas yang diterima.

Pastinya jika perkhidmatan bas mini ini mula beroperasi akan dapat menarik minat ramai pelancong untuk berkunjung ke negara kita dan menjadi antara tarikan yang boleh kita ‘highlight’ sempena Tahun Melawat Malaysia 2020. Malah, bas mini ini dapat mengembalikan nostalgia suatu ketika dahulu.

Adakah anda akan menjadi antara yang terawal untuk menggunakan perkhidmatan bas mini ini? Klik pautan di bawah ini untuk baca artikel yang lebih menarik dan berkaitan dengan automotif.

Tonton Lelaki Ini ‘Lenjan’ Proton Saga 2019 Naik Genting Highlands

Anak Kekal Selamat Walaupun Kereta Terbalik, Wanita Ini Kongsi Pentingnya ‘Car Seat’

Lelaki Ini Sanggup Pandu AE86 Sejauh 25,000KM Ke Jerman Demi Kahwini Cinta Hati


Basah Atau Kering? Cara Masakan Sebenar Char Kuay Teow Cetus Perdebatan Di Twitter

Penggemar Char Koay Teow pasti memiliki ‘standard’ tersendiri untuk nikmati hidangan lazat tersebut. Char Koay Teow cukup dikenali dalam kalangan rakyat Malaysia dan pelbagai variasi Char Koay Teow boleh ditemui di setiap pelusuk negeri.

Terbaharu, perkongsian gambar Char Koay Teow oleh pengguna Twitter @Twt_Cyberjaya mendapat perhatian netizen. Mana tidaknya, Char Koay Teow tersebut dibanjiri dengan kuah.

Char koey teow kambing di Warong Chatok antara yang sedap di Cyberjaya. Cukup rasa. Daging kambing lembut dan terasa rempah dia. pic.twitter.com/6vtqZlwRVV

— Cyberjaya Info 🇲🇾 (@Twt_Cyberjaya) October 22, 2020

Bagi anda yang tidak tahu, menu yang popular di Pulau Pinang itu unik kerana ketika ia digoreng, api akan menjulang tinggi. Char Koay Teow memiliki kombinasi rasa yang pasti buat anda ketagih kerana gabungan kicap istimewa digoreng sehingga kering dan pekat adalah keistimewaan menu tersebut.

Oleh itu, pekongsian gambar Char Koay Teow yang banjir dengan kuah membuatkan netizen berdebat. Para netizen menegaskan bahawa ia bukanlah Char Koay Teow kerana ia tidak seharusnya dimasak seperti itu.

Char Koey Teow (炒粿條) is literally stir-fry ricecake strips = kuetiaw keriang.

The one in the picture is not CKT. It's kuetiaw basah. https://t.co/tiSELZnOuI

— Encik Adam (@Monsieur__Adam) October 23, 2020

Such fallacy. If it's not got the char done to it… How is it char kuey teow? Kuey teow basah, namakan basah lah. Don't just use words suka².

As errornous as the "peranakan ambeng". Bagai. https://t.co/mDky2wYEPZ

— n f r h. r s l n.🦙 (@FarieRose) October 22, 2020

Okay ini bukan "char" koey teow. This thing is the furthest thing from char koey teow. It can only be called koey teow. Don't call it char koey teow…unless u it's a plate of vomitted char koey teow. https://t.co/z8qORxmyzn

— Tand seri Jojina the MMXX🇲🇾 (@joshua_punky) October 22, 2020

Malah, ada juga netizen yang tidak kisah sama ada Char Koay Teow dimasak kering atau basah. Ini kerana, lain tempat lain cara masak dan apa yang penting sedap atau tidak.

HOLDAWN~ for my whole years, i only knw char kuey tiaow memang basah and banjir. stop getting pressed over food's name, diff places called food differently! let it be! https://t.co/qTfU80GyqM

— ♕ ALL IN for SEO CHANGBIN ♕ (@HanZana92) October 23, 2020

Ramai teriak quote kata ni bukan CKT. Kalau ko membesar kt area selangor, kebanyakan CKT mcm ni (except daging kambing) kalau ko membesar kt penang, CKT dia kering. Org cina mmg asal nya masak kering utk nama char kuew tiaw ni. Org melayu masak dia gravy. Dua2 sdp, now stfo. https://t.co/JJQGxeUvu8

— Psykologist حازكيم (@_hazkim) October 22, 2020

I don't think 炒粿條 (Char Koey Teow) thingy worth the argument. 10 years ago CKT at malay stall was already what it is now.Have no idea who's the very first malay messed up with the ori CKT.4 me I just adjust my CKT understanding depending whether I'm at malay or chinese stall🤣 https://t.co/qzoMEssxkY

Bagi anda penggemar Char Koay Teow, anda suka dimasak kering atau basah? Berikan pendapat anda akan perkara ini. Secara personal, rasa untuk Char Koay Teow asli iaitu kering dan pekat lebih ‘kick’ deria rasa berbanding banjir dengan kuah. Apa pun ia terpulang pada deria rasa anda.

Pernahkah anda mencuba Char Koay Teow ‘legend’ di Pulau Pinang ini? Klik pautan di bawah untuk ketahui lebih lanjut.

Tiada Lagi Char Koay Teow ‘Legend’ Di Jalan Siam Selepas Ini

Gara-Gara Keliru Antara Rendang Daging Dengan Kari, Netizen Malaysia Serang Twitter CNN

Kerana ‘Malaysian Rendang’ Laman Twitter Tottenham Hotspurs Diserang Peminat Indonesia


Aksi Badass Peserta ‘Base Jump SkyDive’ Yang Mendebarkan Di Dubai

Pernah terfikir untuk cuba skydive di Dubai? Mungkin ini bakal menjadi impian terbaru jika anda penggemar sukan lasak.

Baru-baru ini Skydive Dubai dan XDubai telah bekerjasama untuk menghasilkan video pengiklanan DreamJump System yang membenarkan para peserta melakukan terjun skydive dari Princess Tower yang merupakan bangunan kediaman ke 2 tertinggi di dunia.

Sebanyak 558 terjunan base jumps telah dilakukan sepanjang penggambaran ini yang memaparkan aksi mendebarkan oleh setiap peserta.

Base jumps ini terletak di tingkat 99 dari 101 tingkat di Princess Tower dan merupakan bangunan ke 2 tertinggi di Dubai selepas Burj Khalifa. Princess Tower juga adalah bangunan kediaman ke 2 tertinggi di dunia selepas New York City’s 432 Park Avenue.

LIKE dan FOLLOW Vocket di Facebook serta Instagram


14 Tip Travel Ke Iran Termasuk ‘Trick’ Tempah Hotel Pada Harga Diskaun

Saya baru beberapa hari balik dari Iran. Route : Tehran – Shiraz – Isfahan – Kashan – Tehran. Sebenarnya Iran tak masuk senarai bucketlist pun tapi tiba-tiba terbeli tiket masa AA X Final Call promo with return flight RM600.

Sementara masih ingat saya nak share tips & tricks buat yang nak ke Iran.

1. Buat perbandingan di banyak website, termasuk airlines dan portal tempahan lain.  Kebanyakannya tak terima bayaran via kad kredit dan hanya terima melalui bank Iran, dan bitcoin.

Untuk penerbangan domestik Tehran – Shiraz, tiket flight dibeli di website pinpars.com. Bayar via paypal, debit account Maybank, dan pengesahan bayaran, tiket penerbangan dakan dihantar ke email dalam masa 15 minit je.

2. Untuk ke destinasi seterusnya kalau nak beli tiket bas,  boleh minta tolong pihak hotel belikan masa nak check in. Service charge pun tak mahal. Kena bayar extra dalam USD1 – USD2 je untuk servis dia.

Booking details nanti pihak hotel akan catat kat satu kertas, sampai di setsen bas bagi kat kaunter bas dan dia orang akan bagi tiket. Owh sila booking VIP bus. Tempat duduk boleh dibaringkan, dapat makanan dan sangat selesa.

Ikut pengalaman saya masa naik Royal Safar midnight bus dari Shiraz ke Isfahan, makanan yang dia orang bagi adalah sebiji epal, oren dan timun. Dan tak ada berhenti ke tandas sepanjang perjalanan selama 5 jam. Jadi sebelum naik bas, makan kenyang-kenyang dan sila ke tandas dulu.

Baca: The Best Of Iran: 5 Tempat Tumpuan Jika Anda Ke Tehran

3. Semua bokking penginapana dibuat di hostelsiniran.com. Kami pilih hostel yang dekat dengan tempat tarikan pelancong, harga ikut bajt dan ada pilihan book now pay later.

Sebab? Kat sana nanti boleh nego dan dapatkan diskaun.  Bayaran boleh dalam USD, Euro atau Rial. Nak check in tengah malam? Nak check in awal pagi? Nak check out awal tapi nak tumpang letak bag? No problem!

Diorang sangat accomodating. Saya sangat rekomen Seven Hostel Tehran, Golshan Traditional Guest House Shiraz dan Seven Hostel Isfahan. Malahan dah check out pun kita boleh je lepak-lepak kat lounge minum-minum teh, guna wifi, charge handphone sementara tunggu driver atau bas.

4. Iranian suka rasa masam. Hampir semua makanan mereka berasaskan tomato dan lemon. Cauliflower, kobis pun dibuat jeruk untuk di makan dengan nasi. Hidangan mereka sangat kering, kurang berminyak. Sebenarnya bagus untuk kesihatan sebab banyak makanan dibakar, tak berkuah macam makanan Malaysia ada kari, asam pedas, masak lemak bagai.

5. Sarapan oran Iran adalah roti kosong, disapu butter, feta cheese, tomato, berbagai jem buahbuahan, kopi dan teh.

6. Kekacang (badam, pistachio, walnut dll) boleh beli. Banyak dijual kat bazaar. Harga pun murah berbanding di Malaysia.

7. Buah-buahan Iran sangat manis dan murah. Masa dalam perjalanan ke Persepolis kami berhenti di tepi jalan untuk beli buah oren 1kg USD2 je.

8. Saya bukan shopaholic tapi bila travel mesti nak cari fridge magnet. Souviners, handicraft, fridge magnet banyak dijual di Nashq-E- Jahan Square Isfahan. Harga pun ok.

9. Untuk wanita, cuba lah beli baju tradisi mereka sebab (macam jubah tapi dipanggil Chadur). Chadur doang boleh dibuat berbagai gaya OOTD dan sangat sesuai sebagai prop untuk photoshoot (rujuk gambar).

Baca: Itinerari Dan Lokasi Unik Yang Berjaya Saya Terjah Sepanjang 10 Hari Travel Di Iran

10. Iran bukan hanya ada seni arkitektur menarik, tapi juga pemandangan yang sangat cantik, lokasi bersejarah, dan budaya yang unik. Photographers, get ready for extra memory card. Instagram junkie, this is the place for you to spam your followers and feed your instastory.

11. Di Persepolis tak boleh bawa masuk backpack ye (hanya beg kecil dibenarkan bawa masuk) sebab depa tak nak orang berkelah kat dalam Persepolis. Sebab di musim sejuk orang Iran suka berkelah tak kira di tengah padang, tepi jalan, kat taman bunga dll.

12. Bayaran masuk ke Salt Lake Isfahan ialah 50000 Rial per orang. Kalau bernasib baik, anda boleh dapat diskaun. Kami cuma bayar  20000 rial saja.

13. Kalau ada banyak masa, sila masukkan Yazd dalam itinerari. The Yazd Fire Temple adalah antara tempat penyembahan  Zoroastrian di Iran.  Api di Atash Behram (Fire of Victory) Temple menyala sejak 1,500 tahun.

14. Tour ke Abyaneh Village banyak berjalan naik turun tangga dan mendaki bukit. Sila bawa air mineral untuk elakkan dahaga dan dehidrasi.

Baca lagi: The Best Of Iran: 8 Tempat Unik Mesti Dikunjungi Bila Anda Ke Esfahan


Basikal ‘TRON’ Ini Bakal Menjadi Realiti

Ini adalah basikal paling cool yang pernah saya lihat setakat ini. Boleh dikatakan basikal ini diilhamkan dari filem TRON, basikal ‘Cyclotron’ ini sedang dalam pembikinan untuk dijual pada orang ramai.

Mempunyai fungsi yang hebat, Cyclotron bakal dilengkapi dengan teknologi yang canggih antaranya sistem navigasi, software untuk latihan, tayar LED untuk anda mudah dilihat di waktu malam, dilengkapi dengan bateri cas sendiri untuk menghidupkan lampu LED tayar dan sistem gear 18-speed. Hebat sekali basikal ini!

Cyclotron akan diperbuat daripada carbon fibre untuk memastikan basikal ini ringan. “Cyclotron mengubah basikal traditional kepada sebuah basikal yang ringan, paling moden dengan sistem lampu terbaik dan semestinya nampak seperti basikal dalam filem TRON,” kata wakil dari Cyclotron Bike.

Menarik tentang basikal ini adalah fungsi add-on yang terdapat padanya. Anda boleh membeli aksesori di mana anda boleh muatkan barangan runcit anda pada tayar basikal ini atau pasang carrier untuk anda bawa anak kecil anda meronda bersama ketika berbasikal. Sungguh awesome!

Jika anda berminat untuk jadikan basikal ini realiti, anda boleh menyumbang untuk Cyclotron Bike ini di laman Kickstarter mereka di sini. Model ini dijangka dijual pada harga 1999 Euro (Lebih kurang RM8800) bergantung kepada jenis model yang anda mahukan. Anda boleh lihat basikal ini dengan lebih teliti di laman Kickstarter Cyclotron atau lihat pada video di bawah.


Basikal Ini Bukan Basikal Biasa Tetapi Ia Akan Buat Anak Anda Gembira. Saksikan Kenapa

Apa yang anda tidak jumpa pada basikal ini ?

Ya. Ia tiada pengayuh, rantai, brek, tempat duduk dan mudguard. Malahan kerangkanya diperbuat daripada kayu !

Ia adalah basikal latihan untuk kanak-kanak sebelum menaiki basikal sebenar.

Anda tentu merasakan basikal ini pelik dan pasti tiada siapa yang mahu menggunakannya, kan ?

Bagaimana jika saya katakan bahawa basikal bernama ZumZum ini direka oleh Steve Peat, seorang penunggang mountain bike professional selama 20 tahun dan telah memenangi 17 piala kejuaraan dunia ?

Tentu dia ada sebab apabila mereka basikal yang sebegini rupa.

Lihat apakah keistimewaan basikal ini dalam video di bawah.


Ford Futuristic Smartbike Membolehkan Anda Membonceng Basikal Tanpa Mengeluarkan Peluh

Ford telah memperlihatkan beberapa teknologi baru di Mobile World Congress, Barcelona. Antara yang mendapat perhatian meluas adalah Ford Futuristic Smartbike.

Dipersembahkan dengan tajuk Handle On Mobility, konsep basikal elektrik ini adalah sebahagian daripada projek Ford Mobility Project, satu inisiatif untuk meneroka lebih dalam mengenai pengangkutan awam dan teknologi yang boleh digunapakai bersama.

Hadir dengan dua variasi, MoDe:Pro dan MoDe:Me e-bikes. Basikal elektrik ini mudah dibawa kemana-mana sahaja menggunakan beg khas. Setiap basikal ini akan dibekalkan dengan MoDe:Link app, aplikasi yang akan menyediakan anda bukan sahaja laluan yang paling singkat malah jenis pengangkutan yang paling sesuai untuk ke destinasi anda.

Yang paling menarik, basikal elektrik ini menawarkan “no sweat mode”, basikal akan mengayuh dengan sendiri apabila degupan jantung anda melebihi had yang ditetapkan. Ini akan memastikan anda sentiasa kelihatan segar dan bertenaga apabila tiba di destinasi.


Basikal Pertama Audi Diperkenalkan Dengan Harga Lebih Kurang RM68,200

Audi telah melancarkan basikal pertamanya, sebuah basikal perlumbaan di Geneva Motor Show. Pembuat kereta Jerman itu menghasilkan basikal dengan rim dan rangka T100 carbon fiber, yang merupakan bahan sama yang digunakan untuk membuat kokpit R8 e-tron Quattro. Tempat duduknya pula diperkemaskan dengan kulit Nappa. Ringan dan mewah, basikal ini mempunyai berat 5.8kg. Pada harga 17,500 Euro (RM68,200+), basikal ini sememangnya tidak hadir dengan harga murah jika dilihat pada kualiti premium binaannya.


Basikal Supreme Edisi Khas Ini Sedang Dijual Pada Harga RM184,000

Ada barangan jenama Supreme yang sangat rare sehinggakan tiada gambar-gambar berkenaan produk itu di internet. Salah satunya adalah basikal ini. Ianya adalah model basikal BMX kerjasama antara Supreme dan Brooklyn Machine Works di mana hanya beberapa unit sahaja muncul untuk dijual dalam beberapa tahun ini. Khabarnya hanya 36 unit basikal ini dijual kepada orang awam.

Namun baru-baru ini, salah satu model ini muncul kembali di laman StrictlyPreme tetapi ianya tidak dijual pada harga yang murah. Menarik tentang model BMX ini adalah koleksi ini dijual hampir 20 tahun lalu, ianya masih dalam keadaan yang sangat baik. Menurut penjual basikal ini, keadaan basikal ini seperti baharu kecuali terdapat sedikit kesan calar kecil.

Untuk keadaan basikal yang hampir baharu ini, ianya dijual pada harga ¥5,000,000 JPY (RM184,000) dan harga ini tidak termasuk kos pengeposan. Jika anda peminat tegar Supreme, ini antara barangan Supreme yang anda tidak boleh lepaskan peluang. Cantik kalau buat display di rumah atau pejabat.


Basikal Supreme x Santa Cruz Akan Mula Dijual Khamis Ini

Supreme baru-baru ini telah berkongsi di laman Instagram model baru hasil kolaborasi bersama Santa Cruz iaitu basikal yang dihasilkan khas untuk aktiviti di gunung. Kali ini, label veteran New York telah bekerjasama dengan Santa Cruz untuk penghasilan basikal tersebut.

Model basikal Chaemeleon ini merupakan basikal khas yang mempunyai logo Supreme pada tiub bawahnya dengan keseluruhan pada bingkai ringan yang memaparkan warna merah ikonik Supreme. Tayar jenama Maxxis yang kuat dapat memastikan cengkaman yang kuat pada permukaan jalan untuk memastikan anda tidak mudah jatuh.

Supreme®/Santa Cruz™ Chameleon 27.5"+ Complete Mountain Bike

A post shared by  Supreme (@supremenewyork) on Dec 11, 2018 at 1:31pm PST

Setakat ini masih belum terdapat sebarang tarikh bagi pelancaran model terbaru ini namun model kolaborasi ini dijangka bakal diperkenalkan seawal Khamis ini.


Baskin-Robbins Lancar Promosi Beli 1 Percuma 1 Bermula Hari Ini

Jika sebelum ini Baskin-Robbins menawarkan double junior scoop dalam satu harga untuk promosi ‘Pink Wednesday’ kepada pelanggan. Kini sempena menghargai sokongan rakyat Malaysia selama hampir 31 tahun, Baskin-Robbins kembali memberikan tawaran yang lebih menarik dengan tawaran Beli 1 Percuma 1 untuk saiz single regular scoop.

Tawaran ini baharu sahaja diumumkan oleh Baskin-Robbins melalui laman sosial Facebook rasmi mereka.

Tawaran ini boleh didapati bermula jam 12 tengah hari hingga 3 petang setiap hari Isnin hingga Jumaat. Namun setakat ini, belum ada terma dan syarat rasmi diumumkan serta lokasi yang menawarkan promosi ini.

Pihak Baskin-Robbins juga tidak memaklumkan sampai bila tawaran ini akan berlangsung. Apa kata, anda ajak rakan-rakan anda untuk terjah cawangan Baskin-Robbins berdekatan untuk menikmati tawaran ini.


Ini Cara Mudah Dan Efektif Untuk Selesaikan Masalah Lipas Dalam Kereta Anda

Masalah lipas dalam kereta rasanya perkara biasa untuk semua pemilik kenderaan lagi-lagi kereta yang bawa anak kecil. Kita tak terlepas untuk makan dan minum dalam kereta jadi sisa makanan yang jatuh di bawah atau celah-celah kerusi memang mengundang lipas untuk menjadikan kereta anda sebagai tempat permainan mereka.

Memang rasa marah dan annoyed kalau nampak lipas melintas di atas dashboard ketika kita sedang memandu. Sebelum ini dah banyak cara saya guna untuk bunuh lipas-lipas ini. Spray ubat lipas semalaman, gunakan perangkap lipas; tetapi lipas yang tertangkap tidak seberapa. Mungkin lipas dalam kereta saya sudah mutasi untuk immune dengan segala ubat lipas versi chemical ini.

Tetapi sedang saya berjalan di Econsave, terdetik untuk mencari perangkap lipas yang baharu. Dan nyata ada satu jenis perangkap yang masih belum saya cuba dan dari segi packagingnya pun cantik. Produk buatan Jepun pula tu! Nama perangkap ini adalah Trap-A-Roach jenama Hoy Hoy. Comel juga nama perangkap ni. Jadi saya pun beli satu untuk cuba.

Berdasarkan gambar pada kotak ini, ianya mampu untuk memerangkap lipas serta cicak. Fuh, cicak pun boleh. Kalau dalam kereta anda turut bela cicak mungkin ini solusinya. Saya ingat packaging sahaja yang lawa, rupanya bentuk perangkapnya pun comel sungguh!

Cara pasangnya pun mudah sahaja. Cuma ikut sahaja arahan bergambar yang ada pada perangkap ini. Apabila siap, ianya berbentuk seperti sebuah rumah banglo satu tingkat. Rumah Lipas ini akan mengalu-alukan kedatangan lipas dan cicak untuk bertandang ke dalam. ‘Juadah makanan’ atau umpannya pun sudah diberi sekali bersama di dalam kotak ini. Tetapi sengaja saya tambah cokelat dan kacang supaya lipas-lipas ini lebih terliur dan rakus untuk masuk ke dalam perangkap.

Hasilnya? Dalam masa tak sampai 6 jam, Rumah Lipas sudah berjaya tangkap 7 ekor lipas! Tertipu mereka ingatkan ada open house, rupanya termasuk ke dalam perangkap. Padan muka. Saya sangat berpuas hati sebab sebelum ini saya gunakan perangkap lipas dari jenama lain yang murah. Tetapi langsung tidak dapat tangkap seekor pun. Umpan habis tetapi lipas berjaya larikan diri. Tetapi tidak kali ini.

Sempat lagi kalau anda nak pasang perangkap sebelum mulakan perjalanan pulang ke kampung untuk cuti raya. Rasanya perangkap jenama Hoy Hoy ini ada dijual di semua cawangan Econsave. Harganya? RM9.45 untuk 5 keping. Saya rasa perangkap lipas ini adalah antara investment terbaik yang saya buat tahun ini. Memang berbaloi.

Kalau anda nak pasang perangkap ini di dapur pun tak ada masalah kerana gamnya tahan selama lebih tiga minggu selepas ianya dipasang. Katakan tidak pada lipas. Lipas tidak comel. Mereka tidak berhak untuk berada di dalam kereta kita. Selamat mencuba!

P/S: Nanti kita lawan berapa ekor lipas yang ada dalam kereta. Jika anda ada cara atau tips lain untuk basmi lipas yang lebih berkesan, boleh kongsi di ruangan komen. Peace!


Bata Hasilkan Kembali Model Kasut Yang Pernah Dipakai Kurt Cobain

Jangan pandang Bata sebelah mata. Bata sebenarnya adalah jenama antarabangsa yang diasaskan pada tahun 1894 di Czech Republic oleh Tomas Bata. Ramai sebenarnya yang beranggapan jenama ini adalah jenama tempatan tetapi tidak.

Untuk keluaran musim terbaru mereka, Bata mengeluarkan kembali model ‘Hotshot’ yang pernah popular satu ketika dahulu menerusi edisi Bata Heritage. Menarik tentang kasut Hotshot ini adalah ianya adalah salah satu model kasut favourite legenda grunge, Kurt Cobain.

Model ini mungkin jarang nampak di kaki Kurt kerana beliau lebih gemar memakai kasut Converse model One Star, Chuck Taylor dan Jack Purcell. Tetapi jika anda peminat tegar Kurt Cobain kasut ini kena ada dalam simpanan anda.

Kurt Cobain wore Bata shoes. Relaunch 2017. #nirvana #kurtcobain #bataheritage #smellsliketeenspirit pic.twitter.com/9UAkK44xeV

— Bata Heritage (@bataheritage) July 1, 2016

#MCM The Legend Kurt Cobain. One of the biggest Bata Hotshot fan. ❤🎸🎤👟 —————- #BataHeritage #BataHotshot #Hotshot #KurtCobain #Nirvana #ManCrushMonday #Sneakers #Sneakerhead #Kicks

A post shared by Bata Heritage (@bataheritage) on Aug 28, 2017 at 7:37am PDT

Model Hotshot ini adalah kolaborasi Bata dengan sebuah lagi jenama yang popular di tahun 70an, Wilson. Model Hotshot ini akan hadir dengan pilihan 3 warna; hijau, navy blue dan warna ikonik hitam kuning yang dipakai Kurt Cobain.

Kasut ini sudah mula dijual di butik Bata terpilih seluruh dunia. Model ini akan masuk ke pasaran Singapura bulan ini tetapi sangat tipis untuk masuk ke Malaysia. Kalau ada rakan di Singapura, boleh roger untuk tolongkan beli kasut rare ini.

A post shared by Bata Heritage (@bataheritage) on Aug 28, 2017 at 6:05am PDT

Brand new Bata HotShot Autumn / Winter 2017 Collection —————– #BataHeritage #BataHotShot #BrandNew #AW17 #NewCollection #LowTop #Sneakers #Sneakeraddict #Kicks #KicksOfTheDay #Kickstagram

A post shared by Bata Heritage (@bataheritage) on Aug 24, 2017 at 9:33am PDT

Here they are !!! The Bata Hotshots Autumn/Winter 2017 collection !!! ————————— #BataHeritage #Hotshots #AW17 #NewCollection #BrandNew #Sneakers #Sneakerhead #Kicks #Kickstagram #KicksOfTheDay

A post shared by Bata Heritage (@bataheritage) on Aug 4, 2017 at 1:50am PDT


Bata Jenama ‘Supreme’ Ini Kini Dijual Pada Harga USD1,000

Jika anda nama besar dalam industri fesyen, segala yang anda buat pasti akan dibeli oleh peminat anda. Itu yang terjadi oleh jenama streetwear legendary Supreme. Mereka membuat sesuatu yang tidak masuk akal apabila menjual batu bata sebagai salah satu aksesori untuk musim Fall/Winter 2016.

Bata berkenaan yang tertera perkataan ‘Supreme’ dijual pada harga USD30 (satu harga bata biasa dijual lebih kurang USD0.50) dan bata ini tetap habis terjual. Dan menariknya, sudah ada yang menjual kembali bata ini dengan harga USD1,000 (lebih kurang RM4,126) di laman Ebay. Tidak tahu siapa yang akan beli bata Supreme ini dengan harga berkenaan.

Eminem terlebih dahulu memulakan trend bata ini apabila beliau memberi bata dari rumah lama beliau yang dirobohkan sebagai memorabilia ulang tahun album The Marshall Mathers LP. Mungkin Supreme mendapat idea ini dari Eminem.

Seorang pengguna di reddit, tamaral36 telah membuat kira-kira jika anda ingin membina rumah menggunakan bata keluaran Supreme ini. Untuk sebuah rumah berkeluasan 2400 kaki persegi, anda memerlukan lebih kurang 117,600 keping bata. Jika ditambah dengan kos penghantaran, sekeping bata Supreme bernilai USD40. Jadi 117,600 x 40 = USD4,704,000 .BOOM. Itulah harga untuk siapkan rumah anda menggunakan bata jenama Supreme ini.

Mungkin ini strategi Supreme untuk lihat sejauh mana pengikutnya sanggup membeli produk keluaran jenama itu walaupun produk itu sesuatu yang sangat random. Tetapi cantik juga jika bata ini menjadi bata penghias pintu depan rumah anda. Barulah jiran tetangga tahu anda seorang yang Hypebeast. Jika anda bijak anda tidak akan bina keseluruhan rumah anda menggunakan bata ini.


140 Penjual Baharu Di Shopee Berjaya Rekod Jualan Lebih RM500,000 Pada 2022

Platform Shopee sering kali menjadi pilihan ramai untuk melakukan bisnes dalam talian. Mudah dan pantas adalah sebab mengapa pengguna selesa menggunakannya.

Shopee menerusi satu kenyataan memaklumkan bahawa platform e-dagang mereka telah memacu ekonomi dengan menyepadukan dan meningkatkan kemahiran lebih daripada 251,000 penjual tempatan yang mula menjual pada tahun lalu.

Dalam pada masa yang sama, penjual kali pertama menjual di platform tersebut didapati telah mengambil kesempatan daripada ekosistem dengan mencapai pasaran baharu dalam talian.

Antara pencapaian terbaharu adalah lebih daripada 140 penjual baharu telah merekodkan jualan lebih RM500,000 pada tahun 2021 yang lalu.

Malah para penjual baharu Shopee itu berjaya mengatasi prestasi rakan peniaga yang lain dengan mencapai rating kedai melebihi 4.8 daripada 5 dan 97% kadar pemenuhan tepat masa serta kadar respon sembang dengan pelanggan yang pantas sebanyak 116 minit.


Bata ‘Kurt Cobain’ Hadir Dengan Pilihan Warna Terbaru

Tahun lalu, model Bata Hotshot memang sangat ‘hot’ di kalangan pengumpul kasut. Model Hotshot menjadi perhatian kerana kasut ini adalah antara model kasut yang pernah dipakai oleh legenda muzik grunge, Kurt Cobain satu ketika dahulu.

Bata menerusi koleksi Bata Heritage memperkenalkan 3 warna baharu untuk model Hotshot ini; Off-White, Black & White dan Off-White Tone & Tone. Warna untuk koleksi kali ini lebih clean dan sesuai untuk digayakan dengan apa-apa sahaja outfit anda.

Jika anda terlepas untuk mendapatkan kasut Hotshot ini tahun lalu, boleh dapatkan model dengan warna terbaru ini di laman rasmi Bata Heritage. Harga untuk koleksi Bata Heritage ini tidak sama dengan harga kasut Bata di butik Bata di Malaysia.

Kasut ini dijual pada harga USD70 (RM270+-) tidak termasuk kos penghantaran ke Malaysia. Butik Bata Heritage paling dekat adalah di Singapura. Jadi anda boleh membeli kasut ini sekiranya ke Singapura di masa akan datang.


Bata Perkenalkan Kempen Baru ‘Surprisingly Bata’ Bersama Duta Aedy Ashraf & Anna Jobling

Walaupun perayaan dah semakin perlahan tetapi kami yakin anda mesti masih dalam mood Raya kan. Semua orang masih ada majlis makan Raya bersama syarikat, rumah terbuka, pertunangan keluarga, dan banyak lagi.

Itulah pentingnya pemilihan kasut anda mestilah cantik dan selesa supaya dapat menikmati raya dengan lebih syok. Nak ziarah berpuluh-puluh rumah sehari pun takda hal lah.

Rayakan sebulan jadi sepanjang Syawal anda masih boleh beraya puas puas tau!

Kalau anda nak tahu. Bata lancarkan kempen terbaru mereka “Surprisingly Bata” iaitu Koleksi Baharu Bata Red Label yang mempamerkan keselesaan dan gaya serba boleh.

Bukan itu sahaja, anda mesti kenalkan dua pelakon pujaan ramai ni. Syoknya, kali ni Bata memperkenalkan Aedy Ashraf dan Anna Jobling sebagai Duta Bata Red Label baru mereka. Wah! Barulah best dapat shopping kasut raya dipakai oleh artis favourite kita ni!

“Surprisingly Bata” ialah kempen yang bertujuan untuk menonjolkan keselesaan dan serba boleh dalam koleksi gaya Bata Red Label ni.

Bata Red Label ini bukanlah Bata yang anda selalu dengar seperti dulu-dulu tu. Dahulu berkonsepkan tradisional, gaya yang basic seperti kasut kerja dan sekolah. Tapi, sekarang sebagai gantinya, anda akan dapat gaya yang lebih aesthetic dan menarik.

Pasti buat anda teruja dengan generasi baru trend-setters dan go-getters ni. Paling penting selesa dan berpatutan tanpa menjejaskan gaya tau.

Jadi inilah beberapa petua tentang cara memastikan almari pakaian raya anda sentiasa segar dengan kasut Bata Red Label!

Bata Red Label menawarkan pelbagai rangkaian kasut lelaki dan wanita yang bergaya, serba boleh dan yang paling penting, selesa dan sesuai untuk dipakai anda dari siang hingga malam. Meh kita tengok apa yang ditawarkan oleh Bata Red Label!

Kasut bergaya ialah kasut yang direka bentuk untuk kelihatan bergaya dan menarik namun tetap memberikan keselesaan dan fungsi sebenarnya.

Bila anda memilih kasut yang bergaya, pertimbangkan acara, pakaian dan gaya peribadi anda dulu.

Gunakan butiran kecil seperti gesper atau rantai untuk meningkatkan gaya peribadi anda. Barulah nampak lebih bergaya mengikut trend dengan saiz yang paling selesa!

Bila nak pilih kasut ni, anda mestilah pilih kasut yang serbaguna tau. Seperti kasut ballerina dan loafer yang boleh dipakai dengan pelbagai jenis pakaian, majlis dan sesuai dengan keseluruhan gaya pakaian anda.

Dengan memilih kasut serba boleh, dapat memudahkan anda untuk memilih koleksi yang bersesuaian dengan pelbagai majlis. Senang anda nak bergerak dari tempat kerja ke dinner date korang nanti!

Bata memang terkenal dengan keselesaan yang diberikan kepada pengguna tau. Kalau kasut selesa, hidup anda pun bebas dari kesakitan dan tekanan. Barulah anda dapat buat pelbagai aktiviti tanpa mengeluh sakit kaki lagi!

Menariknya, Koleksi Baharu Bata Red Label menampilkan LifeSole dari teknologi Ortholite untuk memastikan 50% lebih keselesaan sepanjang hari tau. Dengan Bata Red Label, anda tak perlu lagi hadkan gaya untuk keselesaan!

Gaya kasut anda juga penting untuk keselesaan. Pastikan anda pilih sepasang kasut slip-on yang tidak susah untuk memberi akses mudah semasa beraya di rumah terbuka nanti.

Takda lah anda perlu nak membongkok, memasang tali kasut, dan menahan orang lain di pintu lagi. Cari yang mudah dipakai dan ditanggalkan!

Warna pop menambah kemeriahan pada mana-mana pakaian. Kasut Bata Red Label didatangkan dengan pelbagai warna seperti hijau limau, merah jambu, lavender, sawo matang dan hijau zaitun. Wow… banyaknya warna!

Dengan memiliki kapsul serba boleh dapat memancarkan lagi keanggunan anda tau seperti beige, hitam, emas dengan silhouettes moden. Ia juga dapat sebati dengan warna terang dengan ukiran yang cantik.

Kasut Bata Red Label menawarkan silhouettes moden (dari pumps ke tumit platform ke loafers dan brogues) yang akan membawa anda bergaya sepanjang hari.

Cari sepasang kasut dengan hiasan mewah seperti metallic buckles, bling dan tassel untuk gaya glam-up yang mudah untuk pakaian raya atau selepas raya.

Ingat, kunci untuk anda mencari kasut yang selesa tapi bergaya untuk musim perayaan adalah mengutamakan keselesaan dulu. Dengan Koleksi Baharu Bata Red Label-Memang Bergaya Memang Selesa, anda boleh temui sepasang kasut yang akan membuatkan kaki anda happy tanpa perlu mengorbankan keselesaan anda.

Apa lagi, jom ramai-ramai beli kasut baru Bata Red Label. Untuk maklumat lebih lanjut boleh ke laman web mereka!


Bata Perlihatkan Koleksi Edisi Khas Bersama Coca-Cola

Bata menerusi koleksi Bata Heritage mengumumkan koleksi kolaborasi khas mereka bersama jenama minuman terkemuka dunia, Coca-Cola.

Model Bata Hotshot dan Tennis dipilih untuk kolaborasi ini dengan 3 pilihan warna untuk model Hotshot dan 2 pilihan warna untuk model Tennis. Semestinya warna ikonik merah dan putih dipilih untuk tema koleksi ini.

Mengapa model Tennis dan Hotshot dipilih untuk kolaborasi ini? Ada kisahnya. Model Tennis yang dihasilkan buat pertama kali pada tahun 1936 di India merupakan salah satu model terlaris dalam sejarah Bata.

Manakala untuk Hotshot pula semestinya kerana model berkenaan mendapat restu daripada legenda muzik Grunge, Kurt Cobain yang pernah memakai model ini satu ketika dahulu.

Dikhabarkan hanya 3 model akan berada di pasaran pada 15 Mac 2019 yang akan dijual di Bata Suria KLCC dan www.bata.com.my pada harga RM199 (Tennis) dan RM299 (Hotshot). Untuk maklumat lanjut anda boleh ke laman Facebook Bata Malaysia.

Bata Heritage teams up with Coca-Cola for a very special collection. ⠀⠀⠀ ⠀⠀⠀⠀⠀⠀⠀⠀⠀ ⠀⠀⠀⠀⠀⠀⠀⠀⠀⠀⠀⠀ Quench your thirst for cool kicks this March 15. ⠀⠀⠀⠀⠀⠀⠀⠀⠀⠀⠀⠀ Watch this space for more updates! #BataMalaysia #BataXCocaCola #BataHeritage #BataTennis #BataHotShots #TheRealThing #HRTG1894

A post shared by  Bata Malaysia (@batamalaysia) on Feb 16, 2019 at 8:53pm PST


Bata Tawarkan Koleksi Istimewa Sempena ‘Star Wars Day’

Kepada peminat Star Wars khususnya collector, kami ada berita baik untuk anda . Sempena menyambut ‘Star Wars Day’ tak lama sahaja lagi, jenama kasut Bata Heritage mengumumkan bakal mengeluarkan kasut istimewa yang diinspirasikan daripada watak terkenal filem Star Wars.

Mereka telah memilih dua model kasut untuk dijadikan rekaan watak-watak yang menjadi pilihan ramai. Antara dua model yang disebutkan adalah Bata Bullets dan Bata Tennis.

Bata Bullets hadir dua warna iaitu hitam dan putih dengan logo Star Wars pada bahagian tepi dan light saber kecil pada bahagian belakang kasut. Bata Tennis pula hadir dengan tiga warna iaitu hitam, biru dan putih bersama dengan watak-watak Darth Vader, R2-D2 dan Stormtropper.

Bata Heritage meletakkan harga untuk sepasang Bata Bullets dengan harga RM 299 dan Bata Tennis RM 249. Anda boleh mendapatkannya di kedai Bata di KLCC pada 4 Mei. Buat yang terlepas untuk mendapatkannya, laman storan Bata Malaysia bakal turut menawarkannya bermula 7 Mei ini.


Batal Hasrat Guna Vellfire, Kerajaan Pilih Untuk Kekalkan Penggunaan Proton Perdana

Kecoh sejak permulaan tahun baharu apabila laporan daripada Malay Mail mengeluarkan kenyataan pihak kerajaan memerlukan sebanyak 32 Toyota Vellfire dan 3,000 Honda Accord untuk kegunaan para menteri dan pegawai tinggi.

Pengumuman ini telah menimbulkan pelbagai reaksi di kalangan netizen yang membincangkan soal wang yang bakal dikeluarkan serta pemilihan jenama kereta bukan nasional.

Melihat kepada kekecohan dan tohmahan daripada pelbagai pihak, Menteri Kewangan Malaysia, YB Lim Guan Eng baru-baru ini memaklumkan laporan yang dikeluarkan hanyalah sebagai cadangan sahaja.

Pemilihan Toyota Vellfire dan Honda Accord adalah disebabkan syarikat yang dipilih kerajaan untuk mengedarkan kereta tidak mampu menawarkan kereta jenama nasional iaitu Proton Perdana dengan jumlah yang mencukupi sekaligus membuatkan pihak kerajaan memilih model yang tersedia.

Walau bagaimanapun, masalah ini dapat diatasi baru-baru ini selepas syarikat tersebut memaklumkan stok Proton Perdana berjaya dicukupkan untuk kegunaan pihak kerajaan.

Mengulas mengenai syarikat yang dipilih untuk menerima kontrak pengedaran kereta kepada pihak kerajaan, YB Lim Guan Eng enggan mengulas sebaliknya bakal memaklumkan semula dalam masa terdekat.

Untuk pengetahuan, kontrak yang ditawarkan kerajaan ini dibuka kepada semua syarikat selepas kontrak 25 tahun bersama Spanco tamat pada hujung tahun ini. Kontrak baharu yang bakal dibuka ini bakal menelan belanja sebanyak RM300 juta setahun selama 15 tahun menurut laporan sebelum ini.

Buat anda yang ingin mengetahui lebih lanjut mengenai cadangan pihak kerajaan sebelum ini, ini klik pautan di bawah untuk bacaan lanjut. Turut dikongsikan Proton Saga yang mula ditawarkan pada tahun 1989 masih lagi mendapat pujian pemilik di UK selepas hampir tiga dekad.

Vellfire Dan Honda Accord Dipilih Sebagai Kenderaan Rasmi Menteri Dan Pegawai Tinggi

Dianggap Kereta ‘Murahan’, Pemilik Di UK Puji Ketahanan Serta Kehebatan Proton Saga


Bolehkah Pembeli Batalkan Perjanjian Jual Beli Rumah Dengan Pemaju? Ini Jawapannya

Ramai pembeli rumah bertanyakan kepada saya, bolehkah mereka membatalkan perjanjian jual beli yang telah ditandatangani dengan pemaju?

Antara alasan-alasan yang biasa diberikan oleh pembeli untuk batalkan perjanjian jual beli adalah:

1. Tak jadi beli sebab nampak rumah macam tak berapa cantik dan tak sama macam dalam pamphlet.

2. Mula-mula pemaju kata semua kos guaman pemaju tanggung, tetapi tiba-tiba pemaju beritahu bayaran duti stem kena tanggung sendiri.

3. Pinjaman dah lulus dengan bank B, tapi saya tak nak buat loan dengan Bank B. Saya nak pinjaman dengan Bank A sahaja.

4. Lain-lain alasan yang berkaitan dengannya.

Ingin saya tekankan di sini, sebenarnya di dalam perjanjian jual beli yang menggunapakai Jadual G, H, I dan J Akta Pemajuan Perumahan (Kawalan dan Perlesenan) 1966, TIADA PERUNTUKAN untuk pembeli membatalkan sesuatu perjanjian jual beli yang telah ditandatangani dengan pemaju.

Ertinya, setelah perjanjian jual beli ditandatangani, pembeli TIDAK BOLEH MEMBATALKAN perjanjian jual beli tersebut walau dengan apa alasan sekalipun.

Kuasa untuk membatalkan perjanjian jual beli hanyalah terletak PADA PEMAJU SAHAJA. Itupun atas alasan-alasan seperti berikut:

1. Pembeli tidak membayar mana-mana ansuran harga jual beli mengikut Jadual Ketiga atau mana-mana bahagian daripadanya, atau tidak membayar mana-mana caj pembayaran lewat dalam tempoh yang melebihi tiga puluh (30) hari selepas tarikh genap masa ansuran atau caj pembayaran lewat itu.

2. Pembeli tidak membayar mana-mana jumlah wang yang kena dibayar di bawah Perjanjian ini bagi apa-apa tempoh yang melebihi tiga puluh (30) hari selepas tarikh genap masa jumlah wang itu;

3. Pembeli melakukan apa-apa pelanggaran atau tidak melaksanakan atau mematuhi apa-apa terma, syarat atau waad yang material dalam Perjanjian ini;

4. Pembeli melakukan perbuatan kebankrapan.

Kesan pembatalan perjanjian jual beli tersebut adalah seperti berikut:

1. Pemaju berhak melupuskan/ menjual rumah tersebut kepada mana-mana pembeli baru.

2. Apa-apa bayaran harga jual beli yang telah dibayar oleh pembeli hendaklah dilupuskan seperti berikut:

a. segala bayaran faedah lewat bayar hendaklah di bayar kepada pemaju.

b. sejumlah wang bersamaan sepuluh peratus (10%) daripada harga beli hendaklah dilucuthak kepada Pemaju.

c. akhir sekali, bakinya barulah dibayar balik kepada Pembeli.

Jadi, pesan saya kepada pembeli, sebelum tandatangan perjanjian jual beli dengan pemaju, sila pastikan anda faham dengan segala terma dan syarat berkaitan dengan jual beli rumah tersebut dan anda telah berpuas hati sepenuhnya dengan pelan dan spesifikasi rumah yang anda ingin beli tersebut.

Anda berhak bertanyakan kepada pemaju atau peguam yang dicadangkan oleh pemaju tentang segala terma-terma perjanjian jual beli dan semua perkara berkaitan dengan rumah yang anda ingin beli tersebut.

Jangan semata-mata berpegang pada kata-kata wakil pemaju, iklan atau brosur, pamphlet dan juga ilustrasi rumah yang diberikan oleh pemaju semata-mata. Sebaliknya semaklah juga pelan dan spesifikasi yang telah diluluskan oleh pihak berkuasa yang dilampirkan dalam perjanjian jual beli tersebut sebelum anda tandatangan perjanjian jual beli itu.

Iklan, kata-kata lisan, dan pamphlet tidak akan mengikat pemaju dan pembeli, sebaliknya terma-terma yang ditulis dalam perjanjian jual beli dan lampiran-lampiran yang disertakan dalam perjanjian jual beli tersebut sahaja lah yang akan mengikat kedua-dua belah pihak.

Ingat! Urusan tandatangan perjanjian jual beli bukan perkara yang boleh dimain-main. Jika dah tertandatangan, kemudia rasa tak puas hati, tanggunglah sendiri kesannya. Sebab ANDA TAK BOLEH BATALKAN PERJANJIAN JUAL BELI WALAU APA ALASAN SEKALIPUN.

Tak puas hati, jangan marahkan orang lain, MARAHKAN DIRI SENDIRI, sebab tak baca dan tak faham perjanjian jual beli.

BACA: Pemaju Tuntut Bayaran Lewat Bayar, 8 Perkara Pembeli Rumah Baru Harus Tahu


Batalkan Pembelian Kereta, Bagaimana Layanan Peniaga Jepun Menambah Sebak Di Hatiku

Beberapa bulan kebelakangan ini, saya dan beberapa orang rakan yang akan pulang ke tanahair pada tahun hadapan mulai sibuk mencari dan membeli kereta untuk dibawa pulang.

Maklumlah, setiap rakyat Malaysia yang menetap sekurang-kurangnya selama setahun di luar negara (kecuali negara ASEAN) adalah layak memohon Approval Permit (AP) bagi membeli dan membawa pulang sebuah kereta.

Begitu juga dengan situasi saya dan isteri yang sudahpun dua tahun menetap di Jepun. Sudah tentu turut mencari dan menghitung bajet bagi membawa pulang sebuah kereta dari sini. Bak kata orang, ‘sayang seribu kali sayang’ jika peluang keemasan seperti ini tidak diambil.

Mana taknya kereta Estima keluaran tahun 2012 dengan ‘mileage’ kurang daripada 20,000 boleh dibeli dengan harga kurang daripada RM100,000 setelah dicampur kos penghantaran, cukai dan lain-lain. Malah, boleh dapat lebih murah lagi jika gigih mencari di kedai-kedai seluruh Jepun, laman web kereta terpakai ataupun menggunakan kaedah pembelian kereta secara lelongan. Syaratnya, kereta tersebut perlu dibeli 9 bulan sebelum pulang ke tanahair.

Kami berhasrat untuk membawa pulang hanya sebuah kereta sahaja walaupun isteri juga turut layak memohon satu AP. Di sebalik keghairahan mencari dan memilih kereta, akhirnya saya dan isteri bersetuju memilih kereta Estima S-Edition terpakai berwarna ‘mutiara’ dengan harga sekitar 1.4 juta yen bersamaan hampir RM56,000++ mengikut kadar pertukaran wang sekarang.

Walaupun kereta tersebut sudah agak sedikit berusia, namun kondisinya masih kelihatan baru dan cukup menyenangkan hati kami lima sekeluarga. Tambahan pula, itulah bajet yang kami ada untuk merealisasikan impian membawa pulang sebuah MPV. Cukuplah bajet 1.4 juta yen itu, maklumlah tahun ini sahaja aliran keluar wang tunai dari akaun simpanan terlalu drastik.

Lalu saya pun menurunkan tandatangan sebagai tanda persetujuan dalam helaian perjanjian jual beli kereta bertulisan kanji dan huruf-huruf Jepun. Sudah tentu saya dan isteri terpingga-pingga apabila diterangkan satu-satu syarat dalam dokumen perjanjian jual beli tersebut. Ada yang kami fahami, dan ada juga yang kami ‘buat-buat’ faham.

Bila ditanya, “Shiharai wa dou deska (bayaran macamana ya)?”

Dengan pantas saya menjawab “Genkin (tunai)!” Maklumlah itu sahaja pilihan yang ada, dan mana mungkin bank Jepun boleh memberikan pinjaman kereta buat ‘pelajar tua’ seperti saya ini.

Banyak prosedur yang perlu dilalui sebelum membeli kereta di Jepun ini. Antaranya, perlu mendapatkan ‘inkan touroku shomeisho (surat pengesahan pendaftaran cop nama), ‘juminhyo (surat pengesahan penduduk)’ dan pelbagai lagi. Bukan itu sahaja, saya juga perlu mendapatkan ‘shako shomei (surat memiliki parking kereta) daripada pihak oyasan (tuan rumah) atau fudousan (agen rumah atau hartanah). Proses ini biasanya mengambil masa 2 hingga 3 minggu.

Menariknya, tiada sebarang deposit yang diminta untuk pembelian kereta ini. Saya hanya perlu menjelaskan keseluruhan bayaran apabila mengambil kunci kereta tersebut untuk dibawa pulang kelak. Saya dan isteri tersenyum lebar membawa pulang dokumen-dokumen yang perlu dilengkapi dan hanya menghantar semula dokumen tersebut dengan menggunakan sampul surat yang telah disediakan.

Namun, ku harapkan ‘panas sampai ke petang, rupa-rupanya hujan di tengahari’ telah menyebabkan saya dan isteri terpaksa membatalkan pembelian kereta tersebut. Rasa bersalah menyelubungi diri dan kerisauan hati lagi bertambah. Lebih-lebih lagi apabila dokumen perjanjian jual beli kereta lengkap dengan ‘cop mohor’ setem hasil Jepun telah diterima.

Dua malam juga saya tidak lena melelapkan mata apabila mengenangkan situasi ini. Lebih-lebih lagi, perjanjian tersebut telah ditandatangani sejak 2 minggu yang lalu.

Tapi apakan daya, halangan untuk memiliki kereta MPV kali ini begitu kuat sekali. Pembatalan pembelian perlu dibuat dengan segera. Tak kiralah apa sahaja tindakan undang-undang dan pembayaran yang perlu dilakukan saya sedia hadapi. Kiraan saya, barangkali bayaran denda membatalkan perjanjian jual beli ini lebih kecil berbanding nilai 1.4 juta yen yang tidak berupaya disediakan dalam masa terdekat.

Atas falsalah ‘berani kerana benar, takut kerana salah’ saya dan seorang kawan yang mahir berkomunikasi dalam Nihongo (Bahasa Jepun) pergi semula ke kedai tersebut selepas 15 hari tarikh perjanjian jual beli itu termatri.

Rasa bersalah yang amat sangat dan ‘kemendungan’ hati kami seiring dengan rintik-rintik hujan yang turun membasahi bumi. Apabila kelihatan kereta kami dari kejauhan memasuki perkarangan kedai, tanpa payung dan dengan senyuman yang paling manis dikejarnya kereta kami untuk memandu kami memasuki ke tempat parking. Lagilah sebak hati kami dilayan sebegitu.

Setelah keluar dari kereta, Higashino san jurujual yang kami berurusan sebelum ini mengajak masuk ke ruang pelanggan. Sewaktu melangkah masuk, kami disapa mesra oleh semua pekerja di dalam pejabat tersebut.

“Irrashaimase (selamat datang)”, jelas kedengaran suara pekerja di dalam kedai menyambut kehadiran kami.

Seperti biasa, kami dipelawa duduk di meja tetamu dan turut ditawarkan untuk memilih minuman sejuk ataupun panas mengikut menu yang tertera. Kali ini, kami tidak sampai hati untuk mengambil minuman percuma yang disediakan. Kami ingin segera berbincang perihal urusan membatalkan pembelian.

Higashino san seakan mengerti maksud kami dan terus duduk bersedia dengan senyuman untuk mendengar luahan hati kami.

Lantas kawan saya memulakan kata-kata dengan penuh berhati-hati. Bicara kami kali ini tidak seceria sebelum ini.

“Sumimasen, Isuma wa katei no keizai teki na mondai ga atte, kuruma wo kau koto ga chuushi shimas (Maaf, Isma ada masalah kewangan keluarga. Dia terpaksa membatalkan pembelian kereta tempohari”, kata kawan saya yang sangat berhati-hati.

Tanpa raut muka terperanjat apatah lagi marah, Higashino san dengan lembut berkata, “Takpa ya, saya tanya dulu ‘boss’ saya.”

Beberapa minit kemudian, Higashino san datang semula dan memaklumkan kepada kami.

“Boleh membatalkan perjanjian jual beli. Namun, kos dokumentasi dan juga selenggaraan kereta tersebut yang telah kami lakukan perlu dibayar oleh pihak tuan.”

Saya tunduk akur memahami dan telah berkira-kira difikiran saya barangkali hampir 50,000 yen (RM2000++) kos selenggaraan jika saya terpaksa membayarnya. Memanglah banyak nilai tersebut. Namun, jumlah tersebut dikira masih rendah berbanding dengan nilai 1.4 juta yen yang kami tidak mampu sediakan dikala itu.

Saya minta kawan saya bertanyakan kos-kos yang perlu dibayar secara terperinci dan saya bersedia membayarnya.

Lantas Higashino san kembali semula ke meja ‘boss’nya. Lalu beberapa orang pekerja diarahkan untuk mencari fail-fail yang berkaitan dengan pembelian kereta yang saya pernah bersetuju untuk membelinya. Beberapa mekanik turut masuk ke pejabat melaporkan beberapa perkara. Saya terus tunduk malu dan hujan lebat di luar tidak dapat menyejukkan keadaan dan debaran saya.

Setelah hampir 15 minit, Higashino san kembali semula kepada kami. Dia memaklumkan, “Kamu tak perlu membayar apa-apa. Kereta tersebut tidak dibuat apa-apa lagi.”

Kami seakan tidak percaya dengan jawapan tersebut dan bertanya lagi untuk kepastian.

Higashino san mengulangi ayat yang sama. Masih segar kata-kata Higashino san di benak saya.

“Shouganai ne (tiada masalah, tak boleh nak buat macamana),” lembut tutur kata-katanya seakan memahami benar situasi saya.

Saya minta Higashino san mengira kos-kos dokumentasi, setem hasil, minuman yang telah disediakan dan saya bersedia membayarnya.

Higashino san mengulangi sekali lagi yang saya tidak perlu membayarnya.

Perasaan malu ‘tidak berduit’ menyebabkan kami ingin segera pulang. Kami mohon izin untuk pulang dan Higashino san tetap mengiringi kami keluar. Sewaktu melangkah keluar pintu kedai, Higashino san berkata kepada rakan-rakan sekerja yang lain.

“Okyakusama kaerimas (pelanggan nak balik)”, kata Higashino san.

Pekerja lain menyambut, “Arigatou gozaimashita (terima kasih banyak-banyak).”

Lagi luluh dan sebak hati kami apabila Higashino san masih mahu menghantar kami ke kereta walaupun rintik-rintik hujan terus membasahi bumi. Dia masih tetap melayani kami dengan senyuman walaupun hari ini kami hadir untuk membatalkan urusan dan perjanjian jual beli.

Sebelum saya memasuki kereta, masih sempat saya melafazkan kata-kata yang pernah diajar isteri.

“Moshiwakearimasen (minta maaf sangat)”, tunduk saya kali ini bersungguh-sungguh.

“Ili iie daijoubu (takpa, takpa, tak perlulah)”, kata Higashino san.

Seperti biasa, sewaktu kereta kami keluar dari perkarangan kedai, Higashino no masih lagi ‘tunduk hormat’ dan hanya bangun setelah kereta kami jauh dari pandangan.

Sebak lagi hati kami meninggalkan kedai kereta tersebut. Lebih luluh hati kami apabila menerima layanan sebegitu. Namun, apakan daya air mata lelaki kami tidak berupaya dipaksa keluar.

Bukan sekali dua saya pernah menerima layanan sebegini. Acapkali sudah layanan setinggi 5 bintang yang kami sekeluarga pernah terima sepanjang berada di Nihon.

Kini kami mengerti, memahami dan merasai sendiri kenapa orang Jepun tidak mengamalkan ‘Customer is King (Pelanggan Ibarat Raja)’ dalam khidmat pelanggan (customer service) mereka. Ini kerana, mereka menerapkan ‘Okyakusan wa Kamisama (Pelanggan Ibarat Tuhan)’ yang perlu dilayani dengan baik.

Saya percaya jika dicampakkan ‘rasa bertuhan’ dan iman dalam diri orang Jepun ini, barangkali mereka lebih baik akhlak dan budi pekerti.

Tidak dinafikan ada juga mereka kurang mesra pelanggan, tidak beramanah dan sebagainya. Namun, jumlahnya masih kecil berbanding perkhidmatan dan layanan yang pernah kami terima sepanjang berada di sini.

Sehingga kini, peristiwa ini masih segar diingatan kami sekeluarga. Sudah tentu banyak pengajaran yang kami pelajari dan perlu ambil disebalik kisah suka duka membeli kereta serta kehidupan di negara yang terkenal dengan jolokan Negara Matahari Terbit ini.


Batalkan Filem Terakhir, Disney Tutup Operasi Studio Animasi Terbesar 20th Century Fox April Ini

Umum mengetahui, Disney telah membeli 20th Century Fox pada 20 Mac 2019 dan segala asetnya telah dipindahkan kepada Disney. Kini, Disney bakal tutup operasi studio animasi terbesar, Blue Sky Studios pada April.

Menurut laporan, pihak Disney mengambil keputusan sukar tersebut selepas mengambil kira faktor realiti ekonomi semasa yang telah melanda industri perfileman.

Difahamkan, penutupan studio animasi tersebut akan mengakibatkan 450 pekerja hilang pekerjaan dan filem yang sedang dalam pembikinan, Nimona turut dibatalkan walaupun sudah berbaki produksi selama 10 bulan.

Untuk pengetahuan anda, Blue Sky Studios telah ditubuhkan pada tahun 1987 oleh Alison Brown, David Brown, Michael Ferraro, Carl Ludwig, Dr. Eugene Troubetzkoy dan Chris Wedge. Blue Sky Studios terkenal kerana menghasilkan karya hebat seperti Ice Age, Spies in Disguise dan banyak lagi.

Selepas Disney mengambil alih 20th Century Fox, nasib Blue Sky Studios sering menjadi tanda tanya dan kini ia akan ‘terkubur’. Apakah filem yang menjadi kegemaran anda yang dihasilkan oleh studio produksi ini?

Sementara itu, kami kongsikan beberapa artikel menarik di The Vocket pada pautan di bawah ini.

‘Kampus Bukan Pampers’- Telatah Pengacara Ini Tersasul Ketika Live Buat Netizen Terhibur

Sentuh Isu Perkauman Dan Strim Permainan Slot, Streamer Ini Dikecam Hebat Netizen

Pelakon Dan Pengarah Isma Yusoof Akui Dirinya Transgender Secara Terbuka


Kereta Ini Tertusuk Batang Besi Yang Melayang Dan Anda Tidak Akan Dapat Jangka Kemana Ia Tembus. Sangat Mengerikan

Pernahlah beberapa kali kereta yang dipandu kami terkena batu yang melayang ntah dari mana. Tapi kejadian itu tidak lah seteruk apa yang bakal anda lihat ini. Seorang pengguna Facebook, memberitau kereta kawannya tertusuk batang besi yang melayang dari arah hadapan dan hampir hampir mengenai penumpang hadapan dan seorang budak yang sedang tidur di bahagian belakang.

Berhati hati ketika memandu. Jarakkan kenderaan anda dengan lori lori besar. Terutama di lebuh raya.


Batas Jadi Pilihan Rangga Dalam Ada Apa Dengan Cinta 2

Rangga, jiwanya jiwang berpuisi puitis menyatakan rasa hati kepada orang yang dia sayangi. Jika dulu dia mengajar Cinta mengenali catatan ‘Aku’ tulisan Chairil Anwar, kali ini dia membawakan puisi Batas hasil kreatif penyair moden Aan Mansyur, dari Makasar, Indonesia di dalam Ada Apa Dengan Cinta 2 (AADC2).

Petikan bait-bait puisi Batas ada di dalam trailer Ada Apa Dengan Cinta 2 ini. Menurut laman web Tempo Indonesia, kisah AADC2 dan puisi Batas ini satu kombinasi yang saling berkaitan.

Aan mengatakan manusia ini sejatinya (sebenarnya) terbelah. Ada di satu tempat secara fisik (fizikal), tapi jiwa tak ada di tempat yang sama dalam waktu berbarengan (serentak). Setidaknya, hal itu menjelma dalam sosok (watak) Rangga yang berupaya ada secara fisik (fizikal) di New York, tapi sama sekali tak hadir di sana (jiwa di Indonesia). – Tempo Indonesia

Hari ini membelah membatasi besok dan kemarin

jalan-jalan memisahkan deretan toko dan perpustakaan kota,

bilik penjara, dan kantor wali kota, juga rumahku dan seluruh tempat di mana pernah ada kita

Bandara dan udara memisahkan New York dan Jakarta

Resah di dadamu dan rahasia yang menanti di jantung puisi dipisahkan kata

begitu pula rindu. Antara pulau dan seorang petualang yang gila

Seperti penjahat dan kebaikan dihalang ruang dan undang-undang

Seorang ayah membelah anak dari ibunya dan sebaliknya

Atau senyummu dinding di antara aku dan ketidakwarasan

Persis segelas kopi tanpa gula pejamkan mimpi dari tidur

Lihat tanda tanya itu jurang antara kebodohan dan keinginanku memilikimu sekali lagi


Gadis Di Luar Sana, Anda Boleh Gunakan Alasan Ini Untuk Reject Lelaki Yang Sukakan Anda. Yang Terakhir Paling Win!

Perempuan memang suka beri alasan. Terutama dalam perhubungan dengan lelaki yang mereka minati atau rapat. Bila lelaki nak approach mereka ke tahap lebih serius, banyak alasan diberi.

Namun jika ada perempuan yang tak tahu nak beri alasan apa pada lelaki yang approach mereka. Video di bawah memberikan beberapa tips yang mungkin boleh digunakan.


Elon Musk Menang Taruhan Untuk Membina Bateri Terbesar Dunia Dalam Masa 100 Hari

Seminggu berlalu bermakna sebuah lagi kejayaan terbaru yang berjaya dicipta Elon Musk. Pada minggu ini, syarikatnya Tesla berjaya menyiapkan bateri terbesar dunia yang terletak di Australia Selatan.

Bukan sahaja beliau berjaya mencipta rekod bateri melalui inovasi yang dihasilkan malah beliau sekaligus berjaya memenangi taruhan seseorang di Twitter yang sangsi dengan janji beliau untuk menyiapkannya dalam masa 100 hari.

Tesla will get the system installed and working 100 days from contract signature or it is free. That serious enough for you?

Disebalik idea penciptaan bateri terbesar ini, Australia Selatan yang sebelum ini mengalami masalah bekalan elektrik terpaksa mengharungi kehidupan 18 jam tanpa bekalan elektrik.

Melihat kepada permasalahan yang berlaku, Tesla tampil sebagai syarikat yang dipilih untuk menawarkan solusi dengan penciptaan bateri terbesar bagi menampung kegunaan harian pengguna.

Memandangkan beliau berjaya memenangi taruhan yang dibuat, Tesla dijangkakan bakal berjimat sehingga $50 juta dimana kos ini bakal ditampung oleh para pengguna di Australia Selatan.

Melihat kepada kesungguhan dan inovasi yang dibawakan Elon Musk, tidak hairanlah beliau digelar ‘Tony Stark’ dunia sebenar.


Bateri iPad Meletup Lagi, Kali Ini Di Apple Store Amsterdam

Masalah melibatkan letupan bateri iPad mungkin acapkali berlaku, namun agak ironi pada kali ini apabila letupan Apple iPad yang berlaku baru-baru ini terjadi di dalam Apple Store, Amsterdam.

Berdasarkan laporan yang dikeluarkan iCulture, letupan bateri Apple iPad ini turut mengakibatkan kesesakan nafas tiga orang pekerja Apple. Walaubagaimanapun, tiada kecederaan serius yang berlaku berikutan insiden yang berlaku dan Apple Store turut ditutup sementara waktu dalam usaha untuk mengeluarkan kesan bahan kimia yang merbahaya.

Flinke chaos en paniek na ontruiming Apple Store Leidseplein #Amsterdam Noord-Holland Ongeval https://t.co/4dLjLzEMlx pic.twitter.com/CuDC2e8Sdt

Difahamkan insiden yang berlaku ini bukanlah yang pertama kali malah Apple Store Switzerland dan Sepanyol turut mengalami situasi yang sama sebelum ini.


Apple iPhone 12 Pro Sekadar Dilengkapi Bateri Berkapasiti 2,775mAh

Setiap kali Apple melancarkan model terbaru iPhone, pastinya orang ramai tertanya-tanya mengenai kapasiti bateri yang disertakan. Hal ini kerana Apple tidak mengumumkan secara rasmi kapasiti bateri yang disertakan pada model keluaran mereka.

Menerusi laporan baharu, kapasiti bateri iPhone 12 Pro dan iPhone 12 Pro Max akhirnya didedahkan dengan masing-masing mempunyai bateri berkapasiti 2,775mAh dan 3,687mAh.

Tidak hanya menawarkan kapasiti bateri yang sangat kecil berbanding majoriti telefon pintar Android sedia ada, kapasiti bateri yang tersedia juga lebih rendah berbanding iPhone 11 Pro dan 11 Pro Max. Dalam pada itu, para pengguna ketahanan bateri siri iPhone 12 Pro untuk satu pengecasan penuh dijangka setanding siri iPhone 11 Pro.

Menerusi keluaran pada tahun ini, Apple tidak lagi menyertakan palam pengecas atau charger bersama kotak iPhone. Dalam erti kata lain, para pengguna perlu berbelanja sebanyak RM99 untuk mendapatkan palam pengecas rasmi daripada Apple.

Baru sahaja lancarkan siri iPhone 12, jenama ini nampaknya sudah mula diperli daripada jenama pesaing iaitu Samsung dan Xiaomi.

Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi

Peminat Apple Dakwa Reka Bentuk iPhone 12 Adalah ‘Copy Ori’ iPhone 5


iPhone 6s Anda Kerap Terpadam Secara Sendiri? Kini Apple Menawarkan Gantian Bateri Percuma

Sesuatu yang jarang dilakukan oleh Pihak Apple dimana mereka mengumumkan dua program melibatkan baikpulih iPhone di dalam jangka masa seminggu. Salah satu daripadanya adalah program penukaran bateri iPhone 6s secara percuma.

Dikatakan masalah ini berpunca daripada bateri yang digunakan Apple dimana beberapa model iPhone 6s yang dihasilkan pada September dan Oktober 2016 mengalami masalah auto shutdown atau mati secara sendiri. Berdasarkan laporan hanya segelintir iPhone 6s yang terlibat dengan masalah ini.

Buat anda yang mempunyai masalah mempunyai iPhone 6s dan mempunyai masalah yang sama, Apple akan mengganti bateri baru secara percuma dengan syarat iPhone 6s anda haruslah diperbuat daripada September 2016 sehingga Oktober 2016.

Pihak Apple juga menasihatkan buat pengguna untuk membuat backup data serta menutup setting Find my iPhone sebelum digantikan dengan bateri baru. Masalah-masalah melibatkan skrin retak haruslah diganti terlebih dahulu dan akan dikenakan cas. Buat anda yang sudah membayar sebelum ini untuk cas penukaran bateri, jangan risau, Apple bakal mengganti semula wang anda.

Selain itu, Apple turut menawarkan program gantian skrin iPhone 6 Plus yang mengalami masalah ‘display flickering issue’. Memandang masalah ini kemungkinan besar berpunca daripada hentakan daripada pengguna sendiri, kos gantian tidak akan ditanggung sebaliknya ditawarkan dengan harga RM629 sahaja.


Bateriku Dan 15 Rider FoodPanda Jadi Mangsa, Kena ‘Prank’ Tempahan Sampai Di Alamat Yang Sama

Belum surut lagi mengenai kisah seorang lelaki yang digantung kerja kerana menuduh rider Grab mencuri minumannya, muncul pula kisah terbaharu melibatkan majikannya iaitu Bateriku.com.

Semalam tular di media sosial apabila 15 rider FoodPanda datang membawa pelbagai jenis makanan di pejabat Bateriku.com dan memberitahu bahawa pesanan dibuat daripada alamat tersebut.

Manakala pihak Bateriku.com dalam kenyataan mereka menyatakan bahawa mereka tidak membuat apa-apa pesanan yang keseluruhannya bernilai RM500.00 dan perlu dibayar tunai.

“Susulan dari isu viral pekerja kontrak bateriku.com bahagian produksi studio yang telah tular di media sosial baru-baru ini, pihak kami dikejutkan dengan prank pesanan makanan yang dihantar ke alamat pejabat kami.

“Prank penghantaran makanan ini dilakukan secara sengaja oleh pihak yang tidak bertanggungjawab yang telah menyusahkan 15 rider FoodPanda.

“Pihak bateriku.com telah memaklumkan kepada FoodPanda untuk menghentikan sebarang penghantaran makanan kepada alamat kami.

Pihak Food Panda amat prihatin atas kesulitan yang dihadapi oleh kami dan rider mereka. Kami amat teruja dengan keprihatinan Food Panda untuk tidak mengenakan sebarang caj pembayaran disebabkan situasi yang berlaku,” kata kenyataan yang dikeluarkan oleh bateriku.com.

Difahamkan, makanan itu dikongsi bersama-sama dengan rider dan juga pekerja Bateriku.com. Sehingga kini belum tahu siapa yang bertanggungjawab ke atas prank ini dan apakah motif disebalik kejadian terbabit.

Majikan mohon maaf, lelaki tuduh ‘rider’ Grab curi air Starbucks kini digantung kerja. Klik pautan di bawah untuk membaca.

Majikan Mohon Maaf, Lelaki Tuduh ‘Rider’ Grab Curi Air Starbucks Kini Digantung Kerja

Tuduh ‘Rider’ Curi Air Starbucks, Grab Malaysia Tampil Beri Penjelasan


A Bathing Ape Lancar Seluar ‘Boxer’ Camo Untuk Musim Terbaru

Jenama terkemuka Jepun, A Bathing Ape(BAPE) terus mengeluarkan koleksi terbaru mereka dengan corak signature BAPE, ABC Camo. Nampaknya BAPE bukan sekadar menghasilkan pakaian luaran sahaja.

BAPE telah melancarkan seluar boxer dengan 3 pilihan warna yang boleh dipilih. Corak camo hijau, pink dan biru menghiasi keseluruhan seluar boxer ini dan bagi peminat setia jenama ini, anda sudah boleh mendapatkannya di butik BAPE seluruh dunia dan secara atas talian.

Ini bukanlah kali pertama BAPE mengeluarkan set seluar boxer dengan corak sebegini. Mungkin permintaan yang tinggi terhadap seluar ini membuatkan BAPE mengeluarkan kembali set seluar ini. Ada yang sanggup membayar 4,800 Yen (RM163±) untuk sehelai boxer ini?


Bathing Ape Memperkenalkan Dua Rekaan Baju Untuk Bayi

Jenama terkenal dari Jepun BAPE telah memperkenalkan rekaan terbaru untuk kanak-kanak yang menampilkan corak camouflage dan rekaan kepala ikan jerung.

Untuk rekaan pertama baju corak camouflage ini, mereka telah menawarkan dua pilihan warna iaitu cerah dan gelap seterusnya meletakan logo head ape dibahagian tepi dada serta dilengan. Rekaan baju t-shirt kepala ikan jerung, BAPE menawarkan empat pilihan warna iaitu warna kuning, hijau, oren dan merah jambu. Kesemua empat-empat rekaan ini mempunyai tulisan WGM pada bahagian belakang.

Kepada yang berminat anda boleh menbelinya di butik BAPE.

Bape Kids New Arrivals #abathingape #bape #bapekids #babymilo #1stcamo

A post shared by  BAPE KIDS® HONG KONG OFFICIAL (@bapekidshongkong) on Apr 27, 2018 at 4:57am PDT


Batik Ada Di Negara Lain Juga, Kata Miss World Malaysia Pada ‘Haters’ Dari Indonesia

Miss World Malaysia 2021 tampil membuat permohonan maaf kepada warga Indonesia yang tidak berpuas hati dan mendakwa dia cuba untuk menyatakan bahawa batik itu adalah milik orang Malaysia. Lavanya Sivaji yang kini berusia 25 tahun kemudiannya tampil menenangkan keadaan dan menjelaskan bahawa negara kita juga mempunyai batik versi sendiri.

Permohonan maaf dari Sivaji itu berlaku beberapa hari lalu, sebelum ini sewaktu dia mempamerkan gaun malam yang berbentuk batik, lebih dari 16,000 warganet Indonesia datang ke bahagian komen dan menuduhnya cuba untuk mengambil budaya Indonesia. Dalam kenyataannya, Sivaji akui bahawa perkataan, budaya dan sejarah batik datang dari Jawa, namun reka bentuk batik telah mengalami evolusi budaya sesuai dengan budaya setempat yang ada di setiap negara ia bertapak.

“Saya mengakui kata Batik berasal dari Jawa serta reka bentuk dan sejarahnya,” katanya sambil menambah, “Namun, ada beberapa negara lain yang [mempraktikkan] unsur budaya seperti Malaysia, Sri Lanka, India dengan reka bentuk dan motif mereka sendiri. Baik di Malaysia, Indonesia, atau negara lain, saya akan selalu merasa bangga memakai Batik,” katanya.

Sivaji yang juga doktor perubatan berjaya memenangi Miss World Malaysia pada Ahad lalu. Dia akan mewakili Malaysia dalam pertandingan Miss World 2021, yang akan diadakan di San Juan, Puerto Rico, pada bulan Disember ini. Sebelum dikecam oleh netizen Indonesia, Sivaji berkongsi gambar reka bentuk batik yang direka khas untuk beliau sambil menyebut batik adalah simbol kepelbagaian di Malaysia.

Untuk rekod, perang budaya antara Malaysia dan Indonesia sudah lama berlangsung. Kebanyakan yang bersuara adalah warga Indonesia yang sering ‘claim’ sesuatu perkara adalah hak milik mereka. Manakala di bahagian Malaysia tidaklah seribut di negara jiran. Bukan sahaja batik, malah warga Indonesia pernah ‘claim’ bahawa bekas Perdana Menteri Malaysia, Muhyiddin Yassin adalah berasal dari Riau dan berketurunan Bugis.

Microsot lebal rakyat Indonesia sebagai orang paling tidak sopan di Asia Tenggara. Untuk tahu sebab apa, klik lini di bawah untuk bacaan lanjut.

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Indonesia ‘Claim’ Muhyiddin Sebenarnya Berasal Dari Riau Dan Berketurunan Bugis

Menteri Indonesia ‘Claim’ Situasi COVID-19 Di Negaranya Lebih Baik Berbanding Malaysia Dan Singapura


Batman Versi Robert Pattinson Bakal Jadi Karya Trilogi

Robert Pattinson sudah secara rasmi akan memegang watak Bruce Wayne untuk filem terbaru Batman. Dalam satu perkembangan terbaru, filem Batman ini bakal dikembangkan menjadi siri trilogi dengan filem pertama akan berada di pawagam pada 2021.

Menurut sumber Warner Bros, ketiga-tiga filem berkenaan akan menampilkan Pattinson dan Matt Reeves sebagai pengarah. Tiada info lanjut berkenaan watak lain yang akan muncul dalam trilogi Matt Reeves dan Pattinson pada ketika ini.

Robert Pattinson's #Batman films are a trilogy: It's Bruce Wayne in 'detective mode,' says director https://t.co/KXAvc3Lgqp pic.twitter.com/hMUxVD6IRo

— Yahoo Entertainment (@YahooEnt) June 3, 2019

I hope Robert Pattinson pulls a Heath Ledger in the new Batman just so he can shut all of you whiny motherfuckers up.

— Alejandro Hernandez (@alejandro_mhr) May 31, 2019

Filem Joker karya Todd Phillips pula akan berada di pawagam pada October 2019. Ini adalah masa terbaik untuk menggandingkan Pattinson dan Joaquin Pheonix sekiranya Warner Bros mempunyai perancangan untuk menghasilkan karya persis trilogi Batman oleh Christopher Nolan.

Harapnya impian peminat untuk melihat gandingan Batman & Joker serba baharu dapat dilaksanakan pihak Warner Bros. Anda berminat dengan idea Robert Pattinson x Joaquin Pheonix ini?


‘Batmobile’ Jenama Bugatti Milik Pereka Fesyen Ralph Lauren

Pereka fesyen terkenal Ralph Lauren memang pengumpul dan gila kereta klasik. Koleksi kereta klasik milik Ralph kebanyakkannya sangat rare dan exotic. Ini adalah antara koleksi paling disayangai beliau, Bugatti Type 57SC Atlantic Coupe tahun 1936. Cuma terdapat dua unit sahaja kereta ini di dunia.

Kereta bewarna hitam ini adalah kereta paling seksi bagi Ralph. Kereta ini dikira sports car pada tahun 1930an dan tidak ramai yang mampu memiliki kereta ini ketika itu. Untuk Ralph menjaga kereta ini seperti showroom condition adalah satu usaha yang murni kerana kalau tiada yang membaik pulih dan menjaganya, kereta ini pasti hilang ditelan zaman.

Enjin kereta ini pun hebat; 8 silinder dengan twin overhead camshaft dan mampu bergerak sepantas 200km/j. Sangat laju untuk kereta pada zaman itu. Bugatti Veyron pasti bangga kerana mempunyai ‘atok’ yang cool dan seksi sebegini. Kalau Batman wujud pada tahun 1930an, Ini pasti bentuk Batmobile beliau.

Lihat video di bawah kalau anda mahu dengar bagaimana bunyi kereta ini. Sedap kereta ini ‘mengaum’.


15 Alasan Yang Biasa Keluar Dari Mulut Peminjam Duit Kawan

Mulut orang yang mahu pinjam duit itu begitu manis sekali hingga buat orang jadi percaya dan simpati kepadanya. Lalu dihulurkan duit kepada si peminjam itu, siap dengan pesanan “Jangan lupa bayar balik” dan si pinjam kata “Pasti! Saya akan bayar balik.”. Tersenyum lebar si peminjam, terasa bebanan di bahunya ringan kerana duit sudah ada di tangan.

Selepas beberapa ketika, si peminjam beri pelbagai alasan apabila diminta untuk bayar semula duit yang dia berhutang itu sehingga ada peminjam duit yang mahu ugut pukul atau putus perhubungan dengan orang yang beri hutang. Dia lupa. Dia lupa dunia ini hanya sementara tatkala dia menganiaya orang yang memberi hutang sedemikian rupa.

Adakah anda mangsa si peminjam duit anda? Mungkin 15 alasan ini pernah anda dengari dari mulut-mulut mereka itu.

Kongsikan kisah ini bersama famili dan kawan anda.


Batmobile Versi Futuristik Oleh Encho Enchev

Siapa yang tengok Batman vs Superman pasti perasan tentang Batmobile dalam filem itu. Awesome kan? Kalau anda belum tonton filem itu, boleh baca review kami tentant filem tersebut.

Konsep artis untuk syarikat permainan video Ubisoft, Encho Encev mengeluarkan rekaan Batmobile versi beliau jika Batmobile wujud di masa akan datang. Design Batmobile versi Encho ini seakan evolosi dari Batmobile yang digunakan Batman dalam BvS.

Konsep Batmobile Encho ini nampak lebih military dan futuristik, seperti Lamborghini yang dipasang dengan tayar Land Rover. Radikal dan awesome. Saya suka. Jika anda mahu lihat karya lain Encho, boleh ke laman Behance beliau di sini. Memang kreatif brother ni.


Battle Of Bakara Versi Tentera Malaysia Dedah Insiden Sebenar Black Hawk Down

Filem Black Hawk Down (2002) yang berkisar tentang pertempuran besar di Pasar Bakara yang melibatkan tentera Amerika Syarikat(AS) dan Somalia telah menerima kritikan daripada rakyat Malaysia pada waktu ia ditayangkan kerana filem tersebut tidak menekankan peranan tentera Malaysia dalam usaha menjalankan operasi menyelamat tentera-tentera AS dimana 75 Renjer Amerika Syarikat berjaya diselamatkan dan mengorbankan seorang tentera Malaysia.

Kejadian yang berlaku pada 3 dan 4 Oktober 1993 itu merupakan misi tempur bagi anggota tentera dari 19 RAMD (Mekanis) yang bertugas dalam misi keamanan United Nation (UN). Mereka perlu menyelamatkan askar Renjer AS yang terperangkap di Pasar Bakara di Mogadishu, Somalia di atas permintaan AS. Tentera Malaysia yang terkenal dengan semangat juang yang tinggi dan sentiasa bersedia telah dihubungi oleh AS untuk menyelamatkan pasukan elit AS. Justru itu, lebih 100 tentera Malaysia dihantar untuk operasi tersebut.

Bagi mendedahkan insiden sebenar yang diabaikan oleh pembikin filem Black Hawk Down, Battle Of Bakara akan dihasilkan di dalam bentuk filem dokumentari berdurasi 120 minit dari perspektif tentera Malaysia selepas pengarah dan produser Ahmad Yazid Ahmad Puad selesai fasa pertama iaitu perancangan dan penyelidikan yang memakan masa hampir lima tahun. Dijangkakan akan memasuki fasa kedua (pembikinan filem dokumentari) pada tahun depan.

Di bawah ini adalah teaser Battle of Bakara – The Lost Platoon yang dihasilkan untuk tujuan penyelidikan. Ia adalah salah satu insiden yang berlaku pada malam tersebut.

Menurut Facebook Fanpage produksi Rack Focus Film, teaser ini tidak akan digunakan di dalam filem dokumentari sebenar itu nanti dan ia masih di dalam peringkat pra-produksi.

Selain itu, Ahmad Yazid mendedahkan masih belum mengenalpasti pelakon-pelakon yang akan membawa watak-watak di dalam filem dokumentari tersebut. Pelakon yang akan dipilih mestilah sesuai dan dapat menjiwai setiap karekter.

Filem Battle Of Bakara akan menyentuh tentang insiden Black Hawk Down dan pertempuran di Pasar Bakara, Somalia yang berlaku 22 tahun lalu. Ia adalah sebuah cerita mengenai peranan kumpulan Quick Reaction Force (QRF) yang merangkumi anggota-anggota Askar Malaysia (MALBATT) dalam misi menyelamat pada malam 3 Oktober 1993.

Baca: Kronologi Sejarah Kekejaman Dan Penindasan Ke Atas Rohingya Di Myanmar Sehingga Kini

Baca: Rejim Myanmar Terlibat Dalam Penghapusan Etnik Rohingya

LIKE dan FOLLOW Vocket di Facebook serta Instagram


Battle Round #watsonsmti Buat Peserta Top 6 ‘Berpeluh’

6 peserta sudah berjaya untuk ke peringkat seterusnya untuk Watsons Malaysia’s Top Influencer! Nak tahu siapa yang tersenarai ke peringkat top 6? Tonton video di bawah ini terlebih dahulu.

Walaupun sudah terpilih ke top 6, nampaknya influncer yang terpilih ke tangga top 6 masih belum boleh menarik nafas lega. Untuk Bonus Round minggu ini, peserta yang sudah tersingkir boleh merebut semula tempat top 6 dengan cabaran minggu ini!

Dalam Battle Round, peserta top 12 yang tersingkir pada minggu lalu akan berentap dengan peserta top 6 sedia ada untuk ‘merampas’ kedudukan mereka. Apa tugasan mereka minggu ini? Mereka perlu pergi ke mana-mana cawangan Watsons Malaysia dan menghasilkan satu video berdurasi 1 minit mempromosikan barangan yang ada di sana.

Dapatkah peserta yang tersingkir membuat comeback? Sama-sama kita nantikan. All the best semua buat semua peserta!


‘Battleship Island’ Merujuk Kepada Sejarah Kelam Pulau Hashima

Filem Battleship Island arahan Ryoo Seung Wan kini menjadi filem paling hangat dibualkan di Korea Selatan ketika ini dan kutipan tayangan pada hari pertama telah pun berjaya memecah rekod filem Train to Busan. Best atau tak, sama-sama kita nantikan tayangannya di Malaysia pada 17 Ogos ini.

Tertarik dengan ‘Battleship Island’, sebenarnya ia merujuk kepada sebuah pulau di Jepun iaitu Pulau Hashima. Selain daripada itu, pulau ini turut digelar dengan nama Gunkanjima (軍艦島) di dalam bahasa Jepun yang bermaksud ‘Pulau Kapal Perang’ sesuai dengan bentuknya.

Pulau Hashima terletak kira-kira 15 kilometer dari daerah Nagasaki. Pada tahun 1890, pulau ini telah dibeli oleh Mitsubishi bagi tujuan perlombongan arang batu di bawah laut. Pulau kecil berkeluasan 6,3 hektar ini pernah dihuni oleh 5,000 orang sehingga ia digelar sebagai pulau paling padat di dunia dengan nisbah kepadatan 10 kali ganda dari bandar Tokyo. Tidak sempat bertahan lama kerana kehabisan sumber, pulau ini hanya mampu bertahan sekitar 1 abad sahaja sebelum ditinggalkan mati iaitu pada tahun 1887 hingga 1974.

Ketika berlakunya Perang Dunia Ke-2, orang Korea dan China menjadi buruh paksa dan dikerah untuk mencari arang batu bagi keperluan perang Jepun ketika itu dan telah mengakibatkan ramai yang mati. Menurut Suh Jung Woo semasa ditemubual dalam satu wawancara pada tahun 1983, kira-kira setiap 4 daripada 5 orang pekerja mati setiap bulan.

Hal ini adalah salah-satu yang menjadi punca kontroversi terhadap tentangan Korea Selatan dan China semasa UNESCO mengishitharkan Pulau Hashima sebagai tapak warisan dunia pada tahun 2015 dahulu.

Selepas Mitsubishi secara rasmi telah menutup dan mengosongkan pulau ini, banyak bangunan-bangunan runtuh seiring dengan waktunya. Namun, sejak tahun 2009 Pulau Hashima dibuka kembali untuk tujuan pelancongan. Pulau ini memiliki sekolah, teater, dan kemudahan-kemudahan yang lain. Terdapat juga barang-barang kepunyaan penduduk yang masih tertinggal di sana seperti televisyen, buku, kerusi dan lain-lain.

Oh ya, diuli bersama sejarah kematian buruh paksa dan pulau yang ditinggalkan, Pulau Hashima turut dipanggil Pulau Berhantu oleh penduduk setempat. Dikatakan, banyak peristiwa-peristiwa ganjil berlaku di sini. Walaubagaimanapun, ia diukur mengikut kepercayaan masing-masing.

Anda yang berminat ke lokasi-lokasi pelik boleh masukan Pulau Hashima dalam senarai lokasi yang ingin dilawati. Tapi hati-hati, terdapat beberapa kawasan larangan untuk pelancong kerana kondisi bangunan usang yang boleh runtuh pada bila-bila masa.


Batu Panggah, Borneo Highland Resorts Ceritakan Kisah Cinta Terlarang Dua Insan

Sekiranya anda berpeluang menjejakkan kaki ke Borneo Highland Resorts, jangan lupa untuk melawat serta melihat sendiri keunikan Batu Panggah yang dikatakan mirip seperti wajah seorang manusia. Untuk makluman semua, Panggah bermaksud Rumah Kepala. Jadi, Batu Panggah merujuk kepada Batu Rumah Kepala. Haa, bagaimana Batu Panggah mendapat namanya ya?

Menurut kisah-kisah lama, Batu Panggah merupakan lambang kisah cinta terlarang antara dua insan. Kononnya, pada suatu ketika dahulu, terdapat dua buah kampung yang saling bermusuhan sehinggakan tiada seorang pun daripada mana-mana penduduk boleh menjejakkan kaki ke sempadan kampung yang lain. Namun begitu, akhirnya terdapat seorang lelaki dan perempuan yang telah saling jatuh cinta antara satu sama lain.

Suatu hari, kisah cinta mereka sampai ke pengetahuan Tuai Rumah (ketua kampung) di kampung mereka. Maka, suatu perintah telah dikeluarkan yang memberi arahan agar menangkap pasangan kekasih ini sama ada hidup atau pun mati! Fuh!

Mendengarkan arahan tersebut, pasangan kekasih ini telah nekad untuk melarikan diri. Nasib tidak menyebelahi mereka kerana semasa pelarian mereka, hujan lebat telah turun mencurah-curah membasahi bumi.

Akibat hujan yang amat lebat, maka kedua pasangan bercinta ini telah mengambil keputusan untuk mendapat perlindungan di sebuah rumah kayu. Tetapi, rumah yang dimasuki mereka bukanlah sebarangan rumah kerana ia merupakan sebuah rumah yang digelar Rumah Kepala.

Dikatakan Rumah Kepala ini menjadi tempat penyimpanan kepala dan tengkorak sebagai simbol kemenangan. Tambahan lagi, legenda telah mengatakan bahawa orang perempuan serta kanak-kanak adalah dilarang sama sekali daripada memasuki rumah tersebut.

Akibat daripada itu, kilat telah menyambar tepat ke Rumah Kepala lalu menukarkannya menjadi sebuah batu yang amat besar serta mempunyai wajah persis berwajah manusia. Sejurus panahan kilat itu juga, segala pintu keluar daripada rumah tersebut telah ditutup dan kedua-dua pasangan itu terperangkap di dalamnya.

Akhirnya apabila orang kampung sampai ke sana, maka tahulah mereka bahawa pasangan yang dicari mereka itu telah memasuki rumah tersebut oleh kerana perubahan fizikal Rumah Kepala tersebut. Maka, kekallah Rumah Kepala sehingga sekarang menjadi batu yang diberikan nama Batu Panggah.

Sungguh kami tak sangka, di Malaysia juga terdapat batu seakan-akan mirip dengan batu di Kepulauan Easter. Nampaknya, sebelum kita mengembara jauh ke Kepulauan Easter, eloklah kiranya jika mengembara di dalam negara terlebih dahulu.

BACA: 7 Aktiviti Pelancongan Unik Di Sarawak Yang Ramai Belum Tahu


Batu Terbelah Sempurna Didakwa Angkara Makhluk Asing? Ini Pandangan Ahli Geologi

Pembentukan batu Al Naslaa di wilayah Arab Saudi telah menimbulkan rasa ingin tahu banyak saintis, ahli geologi dan pengguna internet yang tidak dapat memahami bagaimana potongan batu itu menjadi begitu sempurna.

Potongan pemisah yang lurus dan kemas itu telah membelah batu gergasi itu menjadi dua sehingga ia menimbulkan syak wasangka orang ramai bahawa ia dipotong menggunakan laser.

Dua batuan yang tertegak pada satu lapisan batu asas semula jadi telah menimbulkan misteri buat orang ramai. Batu yang diberi nama Al-Naslaa ini difahamkan telah wujud sejak lebih dari 4,000 tahun yang lalu di Tayma Oasis.

Al Naslaa Rock.One of the most fascinating rock formation in Tayma, Saudi Arabia.#archaeohistories pic.twitter.com/attdK2ZvQr

— Archaeo – Histories (@archeohistories) September 10, 2021

Kawasan ini kini menjadi pusat destinasi pelancongan yang terkenal dan orang ramai datang ke sini dari jauh untuk melihat dan mengambil gambar. Pada masa yang sama, ia masih menjadi perbahasan di kalangan saintis. Batu itu panjang 30 kaki dan lebar 25 kaki dan mempunyai tanda yang seolah-olah menyerupai lelaki di atas kuda.

Seorang ahli geologi mendakwa bahawa belahan sempurna itu mungkin disebabkan oleh cuaca (pencairan ais), tetapi tidak semua orang bersetuju mengenai hal ini. Dia mengatakan bahawa ketika ais mencair, air masuk ke bahagian batu yang lebih dalam dan prosesnya berulang selama ribuan atau jutaan tahun sehingga akhirnya ‘terbelah dua’. “Proses ini diperburuk oleh hakisan angin yang berlaku di padang pasir,” jelasnya.

Namun teori ini disangkal oleh sesetengah orang, mereka mengatakan bahawa belahan itu tepat dan halus, ia seolah-olah dibuat oleh makhluk asing yang datang ke bumi pada masa lalu dan menggunakan laser gergasi untuk memotongnya menjadi dua.

Batu tersebut terletak lapan jam perjalanan dari Riyadh, dan boleh dikunjungi dengan kereta. Kaya dengan sejarah, Tayma adalah kediaman Raja Babilon Nabonidus pada pertengahan abad ke-6 SM. Oasis, yang muncul di jalur perdagangan dari Madinah moden ke Al-Jawf, telah menjadi tempat yang popular bagi para pedagang.

Jutawan sekelip mata rugi RM7.6 juta rasa ditipu selepas jual batu meteorit pada harga murah. Untuk bacaan lanjut, klik pautan di bawah.

Jutawan Sekelip Mata Rugi RM7.6 Juta, Rasa Ditipu Selepas Jual Batu Meteorit Pada Harga Murah

Ini Adalah Cara Yang Dicadangkan Oleh Saintis Untuk ‘Menunda Kemusnahan Bumi’

NASA Kaji Asteroid Gergasi Yang Bernilai RM41,563,418,211,000,000,000


Serik Dihalau, Lelaki Malang Ini Akhirnya Bawa Ferrari Ke Kedai Makan

Lumrah dunia, manusia sering memandang manusia lain atas beberapa faktor dan status kekayaan merupakan salah satu daripadanya. Seorang youtuber, ingin menguji sejauh mana kebenaran ini dengan sebuah “prank” yang bijak.

Beliau pergi ke beberapa buah restoran mewah di sekitar bandaraya dengan berlakon seakan-akan seorang gelandangan. Melihat keadaannya seperti itu, pelayan restoran bertindak menghalau dan tidak membenarkannya untuk melihat menu makanan yang ada di restoran mereka. Kedatangan lelaki gelandangan itu sangat tidak dialu-alukan.

1 jam kemudian, lelaki yang sama datang lagi ke restoran tersebut dan kali ini beliau mengenakan pakaian yang lebih segak dan tambah bergaya dengan kereta sport Ferrari yang mahal. Dan respon pelayan restoran terhadapnya sangatlah berbeza. Anda boleh tonton video penuh dibawah:

Baca juga: Apa yang berlaku kepada kereta yang hancur selepas filem Fast & Furious 7? Ini jawapannya…

LIKE dan FOLLOW Vocket di Facebook serta Instagram


Bawa Keluarga Melancong Naik Helikopter, Perkongsian Hairul Azreen Raih Perhatian Netizen

Sejak kerajaan mengumumkan kebenaran rentas negeri, pasti ramai sudah tidak sabar mahu bercuti dan juga mahu pulang ke kampung.

Maka, pasangan selebriti Hairul Azreen dan Hanis Zalikha turut tidak melepaskan peluang ini untuk bercuti bersama keluarga. Semalam, mereka telah berkongsi di Instagram dimana mereka melancong ke sebuah pulau dengan menaiki helikopter.

A post shared by HAIRUL AZREEN IDRIS (@hairulazreen)

A post shared by Hanis Zalikha (@haniszalikha)

Difahamkan, Hairul telah menempah helikopter untuk keluarganya itu agar dapat menikmati percutian tanpa perlu bersesak di lapangan terbang. Perkongsian tersebut mendapat perhatian ramai dan rata-rata netizen mengatakan bahawa tidak salah kalau mampu untuk naik helikopter ke destinasi pilihan.

Malah, ada juga netizen secara berseloroh mengatakan bahawa keluarga Hairul kaya kerana mampu menyewa helikopter. Para netizen juga mendoakan percutian Hairul dan keluarga selamat.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Pengaruh Drama Korea Antara Punca Remaja Bunuh Diri, Kenyataan Senator Ini Dikecam Netizen

‘Tak Bataklah Nak Rentas Negeri’- Rita Rudaini Terkilan Dengan Sikap Netizen Yang Busuk Hati

‘Berniaga Bukannya Mengemis’- Tindakan Baim Wong Marah Pak Cik Tua Raih Pelbagai Reaksi Netizen


Bawa Kereta Lebih Had Laju, ‘Phua Chu Kang’ Dilarang Memandu Selama 3 Bulan

Gurmit Singh atau lebih dikenali sebagai ‘Phua Chu Kang’ telah didenda sebanyak RM2,500 dan dilarang memandu selama tiga bulan kerana telah melanggar undang-undang jalan raya di Singapura.

Memetik laporan Channel News Asia, pihak mahkamah mendapati bahawa pelawak terkenal berusia 57 tahun itu bersalah kerana memandu sekitar 131km/j di sepanjang jalan Woodlands Avenue 12 menuju ke Seletar Expressaway. Had laju di jalan tersebut adalah 70km/j.

When the charge was read out to him, he told the judge he had “a story to tell” but was cut off and told to save it for mitigation. https://t.co/S2enApTI2J

Gurmit Singh memberitahu pihak mahkamah ketika dia memandu kereta untuk menjemput anaknya dari tempat kerja, dia terdengar satu ‘bunyi kurang menyenangkan’ keluar dari kereta tersebut.

“Setelah saya menjemput anak saya, saya mahu dia mendengar bunyi itu dan kami menyedari bunyi tersebut hanya keluar semasa kereta bergerak selaju 100km/j,” terang Gurmit.

“Sudah tentu saya tidak mengatakan saya harus memandu pada kelajuan tersebut di jalan itu, tetapi jaraknya sangat dekat. Saya tidak tahu bagaimana saya boleh memecut sehingga 131km/j.

“Tetapi saya hanya meminta pihak pengadilan tahu bahawa saya bukanlah memandu seperti itu setiap hari. Saya berbuat demikian ketika waktu itu kerana saya mahu anak saya dengar apa yang saya dengar,” tambah Gurmit lagi kepada pihak mahkamah.

Ekoran berita beliau didenda mula tular di media sosial, Gurmit telah memuat naik sebuah video di Instagram peribadinya menyatakan beliau mengaku bersalah atas kesalahan yang dibuat dan berjanji akan menjadi pemandu lebih berhemah pada masa akan datang.

A post shared by Gurmit singh (@gurmit.65)

Dalam video yang berdurasi pendek itu, jelas kelihatan wajah Gurmit penuh penyesalan sewaktu meminta maaf kepada orang ramai atas kejadian yang berlaku.

Rata-rata peminat beliau memberikan sokongan moral dengan menyatakan setiap manusia tidak terlepas daripada melakukan kesilapan dan sentiasa mempunyai peluang untuk menjadi lebih baik pada masa akan datang.

Sokongan moral yang diberikan kepada ‘Phua Chu Kang’ sedikit sebanyak dapat memulihkan semula emosi dan semangat beliau yang sedikit terjejas ekoran keputusan mahkamah baru-baru ini.

Orang ramai tersentuh apabila mendengar pemandu ambulans mengucapkan terima kasih kepada pemandu Triton yang membantunya membuka laluan semasa kecemasan.

Ucapan ‘Terima Kasih’ Abang Ambulans Kepada Pemandu Triton Buat Orang Ramai Tersentuh

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Tular Video Wanita Paksa Teman Lelaki Belikan iPhone, Tak Mahu Telefon Jenama Vivo


Bawa Konsep Initial D, Kafe Fujiwara Tofa Di Ipoh Ini Diserbu Peminat

Initial D merupakan sebuah siri animasi terkenal yang diadaptasi dari komik mengisahkan tentang perlumbaan jalanan di Jepun mempunyai ramai peminat siri tersebut terutama sekali rakyat Malaysia.

Terbaharu, sebuah kafe iaitu Fujiwara Tofa yang bawa konsep berinspirasikan Initial D telah dibuka di Ipoh. Terletak di Ipoh, kafe ini berjaya menarik ramai pengunjung terutama sekali peminat siri tersebut.

japan theme cafe 🇯🇵 another place you guys should come and visit in ipoh ! #tiktokmalaysia

Mana tidaknya, anda boleh bergambar bersama kereta ‘legend’ iaitu Toyota Corolla AE86 yang diguna oleh Takumi Fujiwara ketika berlumba di luar kafe. Rekaan dalaman kafe pula kelihatan ‘simple’ dan membawa ‘vibes’ Jepun pasti buat anda seperti berada di sana.

Bukan itu sahaja, terdapat pelbagai seleksi makanan yang anda boleh cuba seperti  tofu fa, nasi lemak, tomyam fishball dan banyak lagi. Untuk makluman, kafe ini ‘free pork’ dan ‘free alcohol’.

A post shared by Liqinchong (@liqinchong)

A post shared by Stephen Chin (@stephenchin87)

A post shared by 𝔽𝔸𝕐𝔼 (@faye.eaterydiary)

Bagi anda yang berada berdekatan, bolehlah singgah ke kafe ini. Tunggu apa lagi?

Sebelum ini, kafe persis Initial D turut mahu dibuka di Subang. Klik pautan di bawah untuk ketahui lebih lanjut.

Pertama Di Malaysia, Kafe Persis ‘Fujiwara Tofu Shop’ Dalam Initial D Bakal Dibuka Buat Peminat Teruja

Persis Seperti Di Hogwarts, Lihat Kafe Konsep Harry Potter Di Ipoh

Pertama Di Malaysia, Restoran Dalam Gua Di Perak Ini Tampil Unik Dengan Suasana Romantik


15 Arca Yang Melawan Hukum Fizik Ini Begitu Mengkhayalkan Sekali

Di kolej universiti saya dulu ada pelbagai arca pelik di taman dan lorong bangunan. Kebanyakkannya arca bentuk orang dan makhluk. Tapi tak ada yang sepelik ini dan begitu mengkhayalkan (mind-blowing) apabila diperhatikan. Sungguh luar biasa binaan arca melawan hukum fizik sehingga terfikir bagaimana ia dilakukan sedemikian rupa. Sementara saya mencari jawapannya, apa kata anda lihat 15 arca pelik tapi hebat ini dulu.